Беларусда коронавирусга қарамай ўтказиладиган Ғалаба парадига хориж лидерлари таклиф қилинди\nПрезидент Минскда ўтадиган парадни Россия телеканаллари орқали намойиш этиш истагида эканини ҳам яширмади.\nБеларус президенти Александр Лукашенка коронавирус пандемиясига қарамай, Минскда ўтадиган Ғалаба парадига хориж давлатлари президентларини таклиф қилди. БелТАнинг хабар беришича, президент “ҳеч бўлмаганда собиқ Совет Иттифоқи республикалари лидерлари”ни парадда иштирок этишга чақирган.\n“Минскда йиғилсак тўғри бўлар эди. Чунки бу мамлакат биринчи бўлиб зарбани қабул қилган ва дунё юзидан деярли йўқ қилиб ташланган эди”,-деди Лукашенка.\nАввалроқ Россия президенти Владимир Путин COVID-19 муносабати билан Иккинчи жаҳон урушида қозонилган ғалабанинг 75 йиллги муносабати билан 9 майда Москвада ўтказиладиган парадни номаълум муддатга қолдирган эди. Беларус эса бу қарордан воз кечгани йўқ.\nЖаҳон соғлиқни сақлаш ташкилоти шу кунгача карантин чоралари жорий этишдан воз кечиб келаётган Беларусни Минскда парад ўтказилиши оқибатларидан огоҳлантирди.\nБеларусда шу кунгача коронавирусга чалинган 18 минг одам аниқланган, улардан 850 киши ўлган.


ЁШЛАРНИНГ 64%И «БУ» ҲАҚИДА БИЛМАЙДИ\n6-синфда таҳсил олаётганимизда, синфимизда Мунира исмли қиз ўқир эди. Кунлардан бир кун у, дарс тугагач, стулдан турди ва хамманинг нигоҳи унинг юбкасидаги доғга тушди. Синфдошлар уни мазаҳ қилишди ва бу мавзу узоқ вақтгача ўғил болалар ва қизлар ўртасида муҳокама қилинишда давом этди. Ўқитувчи ҳам уни урушиб берди ва бундан буён эхтиёт бўлиш кераклигини таъкидлади. Мунира эса, ниҳоятда қўрқиб кетди: у ўзини тузалмас дардга чалинган ва яқинда умри якун топади деган ҳаёлга борди. Биз оёғимизни қўлга олиб, уйга чопиб кетдик, у эса, йиғлашдан тўтамасди. Мен ҳам дугонамнинг аҳволидан хавотир олганим учун йиғлардим. Кейинчалик мен яна бир неча бор уни тинчлантиришимга ва синфдошлар ҳужумларига биргаликда қаршилик кўрсатишимизга тўғри келди. Бу даҳшатли воқеа бир неча ой мобайнида давом этди. Аммо кейинчалик, худога шукур, бироз эсдан чиқди, ваҳоланки, вақти-вақти билан бу воқеа ёдимизга тушар эди, баъзилар эса, Мунирага жуда хунук лақамлар қўйишга ҳаракат қилишар эди.\nЎша пайтлар на у, на мен у билан нима содир бўлаётганини тушунмас эдик. Ҳеч ким на у билан, на мен билан ҳайз кўриш, бу ҳолат қачон ва қандай бошланиши ҳақида гапириб бермаган эди, чунки бу уят ҳисобланар ва бу ҳақида гапириш одати бўлмаган.\nБу воқеанинг давоми бўлган. Мен билан ҳам худди шундай ҳолат такрорланиши мумкин деб ўйлаб, мен шу даражада хавотир олганманки, гигиеник ёстиқчалардан мунтазам фойдалана бошладим, устидан эса, яна бир неча қаватли дока ишалатар эдим. Шу қадар қалин эдики, ўрнимдан турганимда, оёқларим жонсиз бўлиб қолар эди. Албатта, бу катта ноқулайликлар, асабийлашиш, терининг яллиғланишини, кейинчалик эса, соғлигим билан боғлиқ муаммоларни келтириб чиқарди. Ҳозирги кунда ҳамммаси жойига тушиб кетди, лекин ўша пайтларда қанчадан-қанча хавотирларни, даволаниш жараёнларини, бепушт бўлиб қолиш қўрқувини, ёқимсиз муолажаларни бошимдан кечирдим.\nҚачон ва нималарни гапириб бериш лозим ?\nЎғил болага жинсий тарбия ва гигиена ҳақида қачон ва нималарни гапириб бериш лозим?\nБолалик ёшидан ўғил болага жинсий аъзосини мунтазам поклашни (тозалаб ювишни) ўрганиш зарур. Шунга риоя қилинса, келажакда унда гигиеник муолажаларни бажариш кўникмаси ҳосил бўлади.\n13-15 ёшларга тўлганда, ўғил бола жинсий улғайиш (поллюция) аломатларининг пайдо бўлиши ҳақида ахборотга эга бўлиши керак. Бундай ҳолат юзага келганда, жинсий аъзоларни, уларнинг ишқаланишига ёки тирналишига йўл қўймасдан, сув билан ювиш зарур.\nЖинсий улғайиш даврида барча тери безлари ута фаол ишлаши, ажралаётган тер парчаланиши натижасида бадбўй ҳид таратиши ҳақида ўғил болаларни огоҳлантириб қўйиш зарур. Тернинг кўп ажралиши, айниқса қўлтиқ ости зонасида ва жинсий аъзоларда қичишиш ва ҳатто жинсий уйғониш келтириб чиқариши мумкин. Шу сабабли, жинсий аъзоларни кунига камида бир марта сув билан ювиш тавсия этилади.\nҚиз болага жинсий тарбия ва гигиена ҳақида қачон ва нимани гапириб бериш лозим?\n12-13 ёшларга тўлганда, қиз бола ҳайз кўриш ҳақида билиши керак. Шу пайтга келиб, қиз болага шу ёшларда унинг кайфияти ўзгариши, чарчоқнинг ошиши, бош оғриғининг, қорин остида бехузурлик ва давомли оғриқларнинг пайдо бўлиши ҳақида сўзлаб бериш лозим.\nҚиз болага кундалик тутишни, унда ҳайз кўриш саналарини, унинг давомийлигини, хайз кўп-камлигини, оғриқли ҳисларни ва бошқа аломатларни қайд этишни ўргатиш зарур.\nЎспирин қизлар ўспирин йигитлар каби тана тузилиши ва жинсий органлар фаолиятидан бохабар бўлиши керак.\nЎспирин қизлар гигиеник ёстиқчаларни қўйиб юриш зарурати ҳақида ахборотга эга бўлиши зарур.\nГинекологлар кунига икки марта – эрталаб ва ухлашдан олдин ювиниш муолажасини амалга оширишни тавсия этишади. Очиқ ҳавзаларда ва бассейнда чўмилгандан сўнг интим гигиена учун мўлжалланган воситалардан фойдаланиш лозим.\nЖинсий аъзоларни ишқалаб артмасдан, ўз сочиғига (фақат ўз сочиғига!) сувини шимдирган маъқул.\nИчки кийим танланганда, қоннинг микроайланишини қийинлаштирадиган ва сауна самарасини берувчи синтетик тор матоли кийимларни эмас, фақат пахта матолиларни афзал кўриш керак. Шу сабабли шифокорлар гигиеник ёстиқчаларни мунтазам равишда қўйиб юришни тавсия этишмайди – улар жинсий аъзоларнинг нафас олишига имкон бермайди.\nНисбатан каттароқ ёшда\nНисбатан каттароқ ёшда тартибсиз жинсий муносабатларга йўл қўймаслик, контрацевтивлар (ҳомиладорликни олдини олувчи фармацевтик воситалар)ни қўллаш, жинсий алоқага киришганда, презервативлардан фойдаланиш, тасодифий жинсий алоқадан сўнг жинсий йўл билан узатилувчи инфекцияларни юқтиришнинг олдини олиш учун мирамистин ва хлоргексидинга ўхшаш турдаги антисептиклар билан жинсий аъзоларни тозлаш зарурати ҳақида маълумот берилади.\nХатто аломатлар бўлмаганда ҳам, ҳар йили сифилис, инсон имуннитет танқислиги вируси, В гепатити инфекцияси бор-йўқлигини аниқлаш учун ҳар йили шифокор кўригидан ўтиш, ҳомиладорликнинг олдини олувчи ичига истеъмол қилинадиган дори-дармонларни, бактерияларга қарши перпеаратлар ва антибиотикларни ўта эҳтиёткорлик билан қабул қилиш ҳақида маълумот бериш зарур.\nЖинсий аъзоларнинг шахсий гигиена қоидаларига риоя қилмаслик ўз навбатида бепуштликка олиб келувчи у ретрит, цистит, кандидоз ва бошқа шунга ўхшаш касалликларга олиб келиши мумкинлиги ҳақида айтиш зарур.\nБошқа мамлакатларда аҳвол қандай?\nАйнан Нидерландлар мактабда жинсий тарбияни киритиш тарафдори эканлигини таъкидлашни яхши кўрадилар. Бу тасодиф эмас: бу ҳақида биринчи билимларни болалар 4-7 ёшда оладилар, ваҳоланки Нидерландларда ўспиринлик ҳомиладорлиги ва балоғат ёшига етмаганлар ўртасида жинсий йўл билан ўтувчи касалликка чалиниш бўйича дунёда энг паст кўрсаткич. Айнан шу давлатда мактабгача ёшдагилар ва кичкина синф ўқувчилари учун таълим берувчи ва биологиянинг бир қисми ҳисобланувчи мультфильмлар яратилган. Бу ёшда болалар секс ҳақида билим эмас, балки ўзининг танаси ва унинг хусусиятлари ҳақида ахборот олишлиги ҳақида аниқлик киритиш лозим.\nБуюк Британиядаги ҳар бир мактабда жинсий тарбия дастури мавжуд, аммо ҳар қандай ота-она ўз фарзандининг ушбу дарсларга қатнашишидан бош тортиши ҳақида ариза ёзиш ҳуқуқи мавжуд. Шу билан бирга, кўплаб сўровномалар натижаларига кўра, британиялик ўспиринларнинг ўзлари бу борада кўпроқ маълумот олишни хоҳлашади. Буюк Британияда дастурнинг бир нечта версиялари мавжуд (дунёвий ва диний мактаблар учун), уларнинг барчаси фақат маърузалар шаклида ўтказилади, мавзулар бўйича назорат ишлари ёки мунозаралар кўзланмаган. Машғулотлар жинсий муносабатлар ва ҳомиладорлик физиологиясига бағишланган, бироқ, ўқитувчи ихтиёрий равишда ҳомиладорликдан сақланиш ва хавфсиз жинсий алоқа масалаларини кўтариши мумкин.\nБу давлатда жинсий тарбия мажбурийдир. Ўқувчилар бошланғич синфлардаёқ барча гендер масалалари бўйича билим олишади. Энг бошида, бу ўғил-қизларнинг фарқлари, болаларнинг ташқи кўриниши ва оилада қулай муҳитнинг яратилиши ҳақида ҳикоя қилувчи мультфильмлар ва расмли китоблар. Кейин ўсиб-улғайиш, балоғат ёшига етиш, биринчи муносабатларни қуриш ва зўравонликка йўл қўймаслик психологик мавзуларига бағишланган маърифий фильмлар ва маърузалар қўлланилади. Ўрта мактаб ўқувчиларига ҳомиладорликдан сақланиш, касалликлар, ҳомиладорлик ва аборт қилдириш, гомосексуализм ҳақида батафсил ва аниқ айтилади. Бошқа фанлар сингари, бу ҳам баҳоланади, унга кўра назорат ишлари ва имтиҳонлар ўтказилади.\nФранцияда жинсий тарбия 40 йилдан буён мактаб ўқув дастурининг бир қисми бўлиб келмоқда. Мактаб 8–9-синфларда ушбу мавзуга 40 соат ажратади ва ҳомиладорлдикдан сақланиш ва шеригини ҳурмат қилишга алоҳида эътибор қаратади.\nАмерика Қўшма Штатларида мактабларда жинсий таълим-тарбиянинг икки тури мавжуд - "тўлиқ" ва "сақланиш билан чекланган". Боланинг қайси дастур бўйича ўқиши штатга, мактаб турига ва ҳатто директорга боғлиқ. Тўлиқ жинсий тарбия шароитида 3 ёшдан 10 ёшгача бўлган болага гендер тафовутлар, ҳомиладорлик, туғиш, ҳомиладорликдан сақланиш, жинсий аъзолар касалликлари, жинсий мансублик, зўравонлик, аборт ва бошқалар ҳақида маълумотлар берилади. Агар сақланиш билан чекланган тарбия ҳақида сўз кетса, унда ўқув курси анча қисқароқ бўлади (атиги икки йил) ва урғу жинсий алоқаларнинг ахлоқий томонига берилади.\nОсиё ва Африка мамлакатлари\nХитой, Япония, Таиланд, Филиппин ва Малайзия каби Осиё мамлакатларида мактабларда жинсий таълим берилади, аммо асосий эътибор бу жараённинг физиологиясини ўрганишга қаратилган. Бироқ, бу талабаларнинг зарурий минимал билимга эга бўлиши ва соғлигига хавф солмасликлари учун етарли ҳисобланади. Аммо Бангладеш, Непал ва Покистонда бундай билим мактабда ҳам, институтда ҳам берилмайди. Африкадаги жинсий тарбия сўнгги 30 йил мобайнида Қизил Хоч ва бошқа кўнгилли ташкилотлар томонидан олиб борилган. Дастурнинг асосий мақсади ОИТС ва ўсмирлар ўртасидаги ҳомиладорликни камайтириш.\nПинхасова Бэлла Николаевна\nшифокор - гинеколог\n"Шаҳарлик қизлар учун кўплаб муаммолар - замон, мода, ёшлик муаммолари. Муайян бичимдаги ички кийим кийиш. Стринглар - анус ва вагина ўртасидаги инфекция омилининг ўтказувчиси. Бундан кенг тарқалган касаллик - бактериал вагиноз келиб чиқади. Қизларга бундай ички кийимни қисқа вақт мобайнида кийиш мумкинлигини тушунтириш керак.\nЗамонавий дунёда аёлларга мўлжалланган гигиеник ёстиқчаларни доимий равишда қўйиб юриш, шубҳасиз, бувиларимиз ва оналаримиз авлодлари замонасидан энг катта устунликдир. Замонавий ишлаб чиқариш ва турли хил гигиена воситалари соҳасидаги ҳар қандай янгиликлар бизнинг замондошларимизнинг ҳаётини анча қулай ва ёқимли қилди. Бозорда турли хилдаги, турли ёшдагилар учун, ҳайз даврининг турли кунларига мўлжалланган гигиеник ёстиқчалар мавжуд, агар, албатта, бунга монелик қилувчи баъзи ҳолатлар бўлмаса ёки аллергик реакцияларга олиб келмаса, уларни ишлатиш хавфсиздир.\nЖинсий тарбия нафақат Ўзбекистоннинг, балки кўплаб мамлакатларнинг ҳам муаммосидир. Ҳар бир ёшда аёллар мураккаб муаммоларга дуч келадилар. Аммо қизларнинг гигиенаси ҳақида алоҳида тўхталмоқчиман. Онадан бошқа ҳеч ким қизига жинсий аъзосини гигиеник ювишни қачон ва қандай амалга ошириш кераклигини, бошқа нозикликларни тушунтириб беролмайди. Шунинг учун бу ҳақда гаплашиш керак, бу жуда самимий, аммо умуман "уятли" мавзу эмас.\nУзбекистон Республикаси замонавий журналистикани ривожлантириш маркази


Қуёшли об-ҳаво ёғингарчиликлар билан ўрин алмашади – Ўзбекистон\nГлавная / Жамият / Қуёшли об-ҳаво ёғингарчиликлар билан ўрин алмашади\nРекламный код можно тут разместить. Қуёшли об-ҳаво ёғингарчиликлар билан ўрин алмашади\n5 Показы 11 январдан бошлаб Ўзбекистон ҳудудида об-ҳавонинг кескин ўзгариши кутилмоқда. Қуёшли кунлар ўрнини ёғингарчиликлар — ёмғир ва қор эгаллайди, айрим ҳудудларда ҳароратнинг тушиши кутилмоқда, деб хабар қилди Ўзгидромет . Тошкентда ҳаво ўзгариб туради, 11 январь куни кечга бориб бир оз ёмғир ёғади, қорга айланиш эҳтимоли бор. Кечаси ва эрталаб туман тушиши мумкин. Шарқдан эсган шамол ғарбга 7−12 м/с тезликда эсади. Ҳарорат 11 январь куни кечаси −2…−0, кундузи — +8…+10 даража Цельсий, 12 январь куни кечаси −1…+1, кундузи — +3…+5 даража, 13 январь куни кечаси — −3…−1, кундузи — +5…+7 даража бўлади. Қорақалпоғистон ва Хоразм вилоятида ҳаво ўзгариб туради, 11−12 январда айрим туманларда бир оз қор ёғиши мумкин, 13 январь куни ёғингарчиликлар бўлмайди. Айрим жойларда туман тушиши мумкин. Шамол ғарбдан 7−12 м/с тезликда эсади, 11−12 январь кунлари айрим жойларда 15−20 м/с гача кучаяди. Ҳарорат 11 январда кечаси −5…−0, кундузи −2…+3 даража, 12 январь кечаси — −7…−2, кундузи — −5…−0 даража, 13 январь кечаси — −10…−5, кундузи — −5…−0 даража бўлади. Бухоро ва Навоий вилоятлари бўйлаб ҳаво ўзгариб туради, 11−12 январда айрим туманларда бир оз ёмғир ва қор ёғиши мумкин. Айрим жойларда туман тушиши мумкин. Ғарбдан эсаётган шамол шарққа ўзгарган ҳолда 7−12 м/с тезликда эсади, 11−12 январь кунлари айрим жойларда 15−20 м/с гача кучайиши мумкин. Ҳарорат 11−12 январь кунлари −3…+2, 13 январда — −7…−2, кундузи 11 январь куни — +1…+6 даража, 12−13 январда — 0…+5 даража атрофида бўлади. Тошкент , Самарқанд, Жиззах ва Сирдарё вилоятларида ҳам ҳаво ўзгариб туради, айрим жойларда қор ва ёмғир ёғиши мумкин. Жойларда туман тушиш эҳтимоли бор. Ғарбдан эсаётган шамол шарққа ўзгарган ҳолда 7−12 м/с тезликда эсади, айрим жойларда 15−20 м/с гача кучайиши мумкин. Ҳарорат −3…+2, кундузи 11 январь куни — +5…+10 даража, 12−13 январда — +2…+7 даража атрофида бўлади. Қашқадарё ва Сурхондарё вилоятларида ҳаво ўзгариб туради, айрим жойларда бир оз ёмғир ёғиши, 12−13 январь кунлари қорга айланиши мумкин. Айрим жойларда туман тушиши мумкин. Ғарбдан эсаётган шамол шарққа ўзгарган ҳолда 7−12 м/с тезликда эсади, 11−12 январь кунлари айрим жойларда 15−20 м/с гача кучайиши мумкин. Ҳарорат 11−12 январь кунлари −2…+3, 13 январда — −5…0, кундузи 11 январь куни — +5…+10 даража, 12−13 январда — +2…+7 даража атрофида бўлади. Андижон, Наманган ва Фарғона вилоятларида ҳаво ўзгариб туради, айрим жойларда қор ва ёмғир ёғиши мумкин. Жойларда туман тушиш эҳтимоли бор. Ғарбдан эсаётган шамол шарққа ўзгарган ҳолда 7−12 м/с тезликда эсади, 12 январь куни айрим жойларда 15−20 м/с гача кучайиши мумкин. Ҳарорат кечаси −7…−2, кундузи — +2…+7 даража атрофида бўлади. Республиканинг тоғли ҳудудларида ҳаво ўзгариб туради, айрим жойларда қор ёғиши мумкин. 11 январь куни қор кўчкиси хавфи бор. Жойларда туман тушиши мумкин. Ғарбдан эсаётган шамол шарққа ўзгарган ҳолда 7−12 м/с тезликда эсади, айрим жойларда 15−20 м/с гача кучайиши мумкин. Ҳарорат кечаси 11−12 январда −8…−3, 13 январда −15…−10 даража, кундузи 11 январь куни — −5…−0, 12−13 январь кунлари — −7…−2 даража атрофида бўлиши кутилмоқда. 2017-01-11\nҲаққимизда Пред. “Пахтакор” Юрица Булят билан шартнома имзолади\nСледующая Мессининг Буэнос-Айресдаги ҳайкали аҳволи (фото)\nТошкентдаги ёнғинда 16 киши жароҳатланди (+фото)\nФанлар академиясига қатор институтлар қайтарилди\nТошкентдаги барча оилавий поликлиникалар тўрттадан Дамас билан таъминланади\nТошкент ҳокимияти пойтахтдаги оилавий поликлиникаларга Damas автомобилларини тақдим этади.\n0 ° C H: 0° L: -3° Ташкент Воскресенье, 20 Ноябрь Прогноз на неделю Пн Вт Ср Чт Пт Сб -5° -4° -6° -5° -4° -2° -7° -10° -10° -10° -13° -14° Энг машҳур\tАнчелотти: Ҳозир менинг ихтиёримда жуда ажойиб жамоа бор\n27.10.2016\t«Рома» қишда Депайни ижарага олмоқчи\n27.10.2016\tАлькантара: «Барселона» голларни умуман нишонламай қўйиши мумкин»\n28.10.2016\tNational Geographic журналисти Ўзбекистон пиёда саёҳатини якунламоқда\n28.10.2016\tДе Росси «Ювентус»нинг таклифини рад қилди\n29.10.2016\tПоследние новости\tАПЛ. Суонси Челсига бас кела олмади


NYT: Трамп америкаликларнинг маошлари ҳаддан ортиқ баланд деб ҳисоблайди\n18:38 / 12.11.2015\nУ Fox каналига берган интервьюсида вермонтлик сенатор ва президентлик учун номзодлардан бири Берни Сандерс томонидан таклиф қилинган, энг кам иш ҳақи миқдорини соатига 7,25 доллардан 15 долларгача кўтариш бўйича ғояни дастакламайди.\n"Биз барча соҳаларда, жумладан иқтисодий ва ҳарбий соҳаларда зарба еган мамлакатмиз. Ва биз бу вазиятдан ғалаба билан чиқиш учун ҳеч нарса қила олмаймиз", деган у.\nMSNBC канали мухбири унга "бундай кам маош билан яшаб бўлмаслиги" бўйича савол билан мурожаат қилган.\n"Бизда солиқлар юқори. Шунингдек, бизда маошлар ҳам юқори даражада. Биз бошқа давлатлар билан рақобатлашишимиз зарурлигини унутмаслигимиз керак", деб жавоб берган у.\n"Мен ҳам сиёсатчиларни ҳурмат қилмасдим, лекин энди ўзим ҳам сиёсатчига айландим", дея жавобини якунлаган Трамп.\nҚайд этиш керакки, бундан олдинроқ демократлар вакили бўлган номзод Ҳиллари Клинтон ҳам энг кам иш ҳақи миқдорининг соатига 15 долларгача оширилиши бўйича ғояни қўллаб-қувватламаган ҳамда соатига 12 доллардан тўлашни энг оптимал вариант сифатида қайд этиб ўтганди.


Меро Плюс – Meducate.uz – Дорилар ҳақида маълумотлар ўзбек тилида\nHome Йўриқномалар Меро Плюс\nПрепаратнинг савдо номи: Меро Плюс\nДори шакли: вена ичига юбориш учун эритма тайёрлаш учун кукун.\nфаол модда: сувсиз меропенем (меопенем тригидрати шаклида) – 1000 мг;\nЭритувчи: бир ампула инъекция учун стерил сув билан, 10 мл.\nТаърифи: оқ рангли кристалл кукун рангсиз флаконларда.\nФармакотерапевтик гуруҳи: антибиотик (карбапенемлар гуруҳи).\nМеро Плюс – карбапенемлар синфига мансуб антибиотикдир, у парeнтерал қўлланиш учун мўлжалланган бўлиб, одамнинг дегидропептидаза-1 (ДГП-1) га нисбатан барқарор, ДГП-1 ингибитори қўшимча юборилишини талаб қилмайди.\nМеропенем бактерияларнинг ҳужайра деворлари синтезига таъсир кўрсатиш ҳисобига бактерицид таъсир кўрсатади. Меропенемнинг кенг доирадаги аэроб ва анаэроб бактерияларга қарши яққол ифодаланган бактерицид таъсири Меропенемнинг бактериялар ҳужайра деворлари орқали ўтишига юқори даражада қобилияти, b-лактамазаларнинг кўпчилигига нисбатан юқори даражада барқарорлиги ва пенициллин-боғловчи оқсилларга (ПБО) сезиларли даражада аффинлик билан изоҳланади. Минимал бактерицид концентрациялари (МБК) одатда минимал ингибиция қилувчи концентрациялар (MИК) каби ўхшаш бўлади. Тестдан ўтказилган 76% бактериялар турлари учун МБК/MИК нисбати 2 га тенг ёки ундан кам бўлган.\nМеропенем қўзғатувчининг сезувчанлигини аниқлаш тестларида барқарор бўлади. Меропенем турли хил антибиотиклар билан синергик таъсир қилади. Шунингдек Меропенем пост-антибиотик таъсирга эга.\nМеропенемнинг антибактериал фаоллик доираси клиник тажриба ва даволаш тавсияларига асосланган ҳолда қуйидаги турларни ўз ичига олади:\nEnterococcus faecalis (E. faecalis ўз табиатига кўра оралиқ сезувчанликни намоён қилиши мумкин), Staphylococcus aureus (фақат метициллинга сезгир штаммлар: метициллинга резистент стафилококклар, шу жумладан MRSA меропенемга нисбатан чидамлиликни намоён қилади), Staphylococcus туркумидаги турлар, шу жумладан Staphylococcus epidermidis (фақат метициллинга сезгир штаммлар: метициллинга резистент стафилококклар, шу жумладан MRSЕ меропенемга нисбатан чидамлиликни намоён қилади), Streptococcus agalactiae (В гуруҳидаги стрептококклар), Streptococcus milleri гуруҳи (С. anginosus, S. constellatus, С. intermedius), Streptococcus pneumoniae, Streptococcus pyogenes (А гуруҳидаги стрептококклар).\nАнаэроб граммусбат бактериялар:\nClostridium perfringens, Peptoniphilus asaccharolyticus, Peptostreptococcus species (шу жумладан P. micros, P anaerobius, P. magnus).\nАнаэроб грамманфий бактериялар\nBacteroides caccae, Bacteroides fragilis гуруҳт, Prevotella bivia, Prevotella disiens.\nОрттирилган резистентлик муаммоси мавжудлиги мумкин бўлган турлар:\nEnterococcus faecium (айрим Европа мамлакатларида E. faecium орасида чидамлилик тез-тезлиги 50% дан ортиқ штаммларни ташкил этади).\nИлгаридан резистент бўлган бошқа микроорганизмлар\nБошқа илгаридан резистент бўлган микроорганизмлар\nОрттирилган чидамлиликнинг тарқалганлиги айрим турлар учун географик жиҳатдан ва вақт оралиғида ўзгарувчан бўлиши мумкин, шу сабабли резистентлик ҳақида, айниқса оғир инфекцияларни даволашда, маҳаллий маълумотга эга бўлиш мақсадга мувофиқ. Зарурати бўлганида, яъни резистентликнинг локал тарқалганлиги препаратни қўллашдан келадиган фойда энг камида инфекцияларнинг айрим турларига нисбатан ноаниқ бўлган ҳолларда, шифокор билан маслаҳатлашиш лозим.\nСоғлом одамларда ўртача ярим чиқарилиш даври тахминан 1 соатни ташкил этади; ўртача тақсимланиш ҳажми тахминан 0,25 л/кг (11-27 л) ни, ўртача клиренс эса 250 мг дозада минутига 287 мл ни ташкил этади ва 2 г дозада минутига 205 мл гача пасаяди. 30 минут давомида юбориладиган 500, 1000 ва 2000 мг ли дозалар Cmax нинг мувофиқ равишда тахминан 23, 49 ва 115 мкг/мл ўртача қийматларига олиб келади, бу AUC нинг 39,3; 62,3 ва 153 мкг*соат/мл га тенг бўлган қийматларига мос келади. 500 ва 1000 мг ли дозаларни 5 минут давомида инфузиясидан кейин Cmax қийматлари мувофиқ равишда 52 ва\n112 мкг/мл ни ташкил этади. Кўп марталик дозаларни буйрак функцияси нормал бўлган пациентларга 8 соатлик интервал билан юборилганида меропенемни тўпланиши юз бермайди.\nИнтраабдоминал инфекцияларни даволаш учун жарроҳлик операциясидан кейин меропенем 1000 мг дозада ҳар 8 соатда юборилган 12 нафар пациентда ўтказилган тадқиқотлар ушбу пациентларда Cmax ва ярим чиқарилиши даврининг қийматлари соғлом одамлардаги қийматлар билан бир хил бўлишини, аммо тақсимланиш ҳажми 27 л ни ташкил этишини кўрсатади.\n1 г меропенемни 2 минут, 3 минут ва 5 минут давомида вена ичига инфузияси плазмада мувофиқ равишда 110, 91 ва 94 мкг/мл га тенг бўлган чўққи концентрацияларига олиб келади.\nМеропенемни плазма оқсиллари билан ўртача боғланиши тахминан 2% ни ташкил этади ва унинг концентрациясига боғлиқ бўлмайди. Меропенем организмнинг айрим суюқликлари ва тўқималарига, шу жумладан ўпка, бронхиал секрет, сафро, орқа мия суюқлиги, гинекологик тўқималар, тери, мушак пардалари, мушаклар ва перитонеал экссудатга яхши ўтади.\nМеропенем микробиологик фаол бўлмаган метаболитни ҳосил қилган ҳолда β-лактам ҳалқани гидролизи йўли билан метаболизмга учрайди. In vitro шароитда меропенем одамнинг дегидропептидаза-I (ДГП-I) си билан гидролизга нисбатан имипенем билан таққосланганда пасайтирилган сезувчанликни намоён қилади, шу сабабли ДГП-I ингибиторларини бирга қўлланилишига зарурат йўқ.\nМеропенем асосан ўзгармаган кўринишда буйраклар орқали чиқарилади, дозанинг тахминан 70% (50-75%) ўзгармаган кўринишда 12 соат давомида чиқарилади. Яна 28% микробиологик фаол бўлмаган метаболитлар кўринишида чиқарилади. Аҳлат билан чиқарилиши дозанинг фақат 2% ни ташкил этади. Буйрак клиренсини ва пробенецид таъсирини ўлчаш меропенем фильтрация ҳам, каналчалар секрецияга ҳам учратилишини кўрсатади.\nМеропенемни болаларда ва катталардаги фармакокинетикаси ўхшаш. Меропенемни 2 ёшгача бўлган болаларда ярим чиқарилиш даври тахминан 1,5-2,3 соатни ташкил этади, 10-40 мг/кг дозалар диапазонида пропорционал боғлиқлик кузатилади.\nБуйрак етишмовчилиги бўлган пациентларда фармакокинетикага доир тадқиқотлар меропенем клиренси креатинин клиренси билан ўзаро боғланганлигини кўрсатади. Бундай беморларда дозага тузатиш киритиш зарур.\nКекса ёшдаги шахсларда фармококинетикани ўрганилишида креатинин клиренсининг ёшга доир пасайиши билан ўзаро боғлиқ бўлган меропенем клиренсининг пасайиши аниқланган.\nЖигар касалликлари бўлган пациентларда фармакокинетика тадқиқотлари мазкур патологик ўзгаришлар меропенем фармакокинетикасига таъсир этмаслигини кўрсатади.\nВена ичига юбориш учун Меро Плюс препарати болалар ва катталарда меропенемга сезгир бўлган битта ёки бир нечта қўзғатувчилар келтириб чиқарган қуйидаги инфекцияларни даволаш учун:\nпневмония, шу жумладан госпитал пневмонияда\nсийдик чиқариш тизимининг инфекцияларида\nқорин бўшлиғининг инфекцияларида\nэндометрит ва кичик чаноқ аъзоларини яллиғланиши каби гинекологик инфекцияларда\nтери ва юмшоқ тўқималарнинг инфекцияларида\nкатта ёшдаги пациентларда фебрил нейтропения симптомлари бўлган инфекцияга шубҳа қилинганида монотерапия кўринишида ёки вирусларга қарши ёки замбуруғларга қарши воситалар билан мажмуада эмпирик даволаш учун буюрилади.\nМеропенем полимикроб инфекцияларни даволашда монотерапия сифатида ёки бошқа антимикроб воситалар билан мажмуада самарадорлигини намойиш қилди.\nВена ичига юбориш учун Меро Плюс препарати кистозли фибрози (муковисцидози) ва қуйи нафас йўлларининг сурункали инфекциялари бўлган пациентларда монотерапия сифатида ёки бошқа антибактериал воситалар билан мажмуада самарали қўлланилади.\nПрепаратни педиатрия амалиётида нейтропенияли ёки бирламчи ёки иккиламчи иммунтанқислиги бўлган пациентларда қўллаш тажрибаси йўқ.\nДозалаш ва даволаш давомийлиги инфекциянинг тури ва оғирлигига ва пациентнинг ҳолатига боғлиқ ҳолда белгиланиши керак.\nпневмония, сийдик чиқариш йўлларининг инфекциялари, эндометрит каби гинекологик инфекциялар, тери ва тери тузилмаларининг инфекцияларини даволашда ҳар 8 соатда вена ичига 500 мг;\nгоспитал пневмониялар, перитонитни даволашда, нейтропения, шунингдек септицемия симптомлари бўлган беморларда бактериал инфекцияларга шубҳа қилинганида ҳар 8 соатда вена ичига 1 г.\nPseudomonas aeruginosa, Acinetobacter spp келтириб чиқарган инфекцияларда, шунингдек ушбу қўзғатувчиларга шубҳа қилинганида ва қўзғатувчи аниқланмаган ҳолларда тавсия этилган доза катталар учун суткада уч марта 1 г ёки ундан ортиқ ва болалар учун суткада уч марта 40 мг/кг ни ташкил этади.\nКистозли фиброзда (муковисцидозда) тавсия этилган доза ҳар 8 соатда 2 г гачани ташкил этади.\nМенингитни даволашда тавсия этиладиган доза ҳар 8 соатда 2 г ни ташкил этади.\nБуйрак функциясини бузилиши бўлган катталарда қўлланиладиган дозалари\nКреатинин клиренси минутига 51 мл бўлган пациентларда доза қуйидаги тарзда камайтирилиши керак:\n(мл/мин) Дозаси (500 мг, 1 г, 2 г дозалар бирлиги асосида) Юборилиш\n26–50 битта доза бирлиги ҳар 12 соатда\n10–25 0,5 доза бирлиги ҳар 12 соатда\n< 10 0,5 доза бирлиги ҳар 24 соатда\nМеропенем гемодиализ ва гемофильтрацияда чиқарилади. Агар меропенем билан узоқ муддатли даволаш талаб қилинса, доза бирлиги (инфекциянинг тури ва оғирлигидан келиб чиққан ҳолда) қон плазмасида самарали концентрацияни тиклаш учун гемодиализ муолажаси якунланиши билан юборилиши тавсия этилади.\nЖигар функциясини бузилиши бўлган катта ёшдаги пациентларда дозалари\nЖигар етишмовчилиги бўлган беморларда дозага тузатиш киритиш зарурати йўқ.\nБуйрак функциясини нормал бўлган ёки креатинин клиренси минутига 50 мл дан ортиқ кекса ёшдаги беморларда дозага тузатиш киритиш талаб қилинмайди.\n3 ойликдан то 12 ёшгача бўлган болалар учун вена ичига юбориш учун тавсия этиладиган доза инфекциянинг тури ва оғирлигига, патоген микроорганизмнинг сезгирлигига ва пациентнинг ҳолатига боғлиқ ҳолда ҳар 8 соатда 10 – 20 мг/кг ни ташкил этади.\nТана вазни 50 кг дан ортиқ бўлган болаларда катталар учун тавсия этиладиган дозалардан фойдаланиш лозим.\nКистозли фибрози (муковисцидоз) бўлган 4 ёшдан 18 ёшгача бўлган болаларда қуйи нафас йўлларининг сурункали инфекциялари зўрайган даврда ҳар 8 соатда 25 дан 40 мг/кг гача бўлган дозалари қўлланилади.\nМенингитда тавсия этиладиган доза ҳар 8 соатда 40 мг/кг ни ташкил этади.\nБуйрак функциясини бузилишлари бўлган болаларда препаратни қўллаш тажрибаси йўқ.\nВена ичига юбориш учун қўлланиладиган Меро Плюс препарати суюлтириш учун тегишли инфузия эритмаларидан фойдаланган ҳолда камида 5 минут давомида вена ичига оқим билан инъекция ёки 15-30 минут давомида вена ичига инфузия кўринишида юборилиши мумкин.\nВена ичига оқим билан инъекция учун Меро Плюс препаратини инъекция учун стерил сувда (250 мг меропенемга 5 мл) суюлтириш лозим, бунда препарат концентрацияси тахминан 50 мг/мл ни ташкил этади. Ҳосил қилинган эритма тиниқ, рангсиз ёки оч сариқ рангли суюқликни ифодалайди.\nПрепаратни катталарга 2 г ва болаларга 40 мг/кг дозада оқим билан юбориш хавфсизлигини қўллаб-қувватлашга доир чекланган маълумотлар мавжуд.\nВена ичига инфузиялар учун Меро Плюс препарати мутаносиб инфузия суюқлиги билан (50 дан 200 мл гача) суюлтирилиши мумкин.\nМеро Плюс бошқа препаратлар билан аралаштирилмаслиги ёки уларга қўшилмаслиги керак.\nМеро Плюс қуйидаги инфузион эритмалар билан мутаносиб:\n5% ёки 10% ли глюкоза эритмаси.\nМеро Плюс препаратини суюлтиришда стандарт антисептика тартибига риоя қилиш лозим. Суюлтирилган эритмани ишлатишдан олдин силкитиб чайқатинг.\nВена ичига инъекциялар ва инфузиялар учун Меро Плюс препаратининг янги тайёрланган эритмасини қўллаш тавсия этилади.\nМеро Плюс препаратининг эритмаси дарҳол ишлатилиши ёки қуйидаги жадвалда кўрсатилган вақт давомида музлатгичда (4°С гача) сақланиши керак:\n15-25оС да 4оС да\nИнъекция учун сув билан суюлтирилган, оқим билан инъекция учун мўлжалланган флаконлар\nҚуйидагилардан тайёрланган эритмалар (1-20мг/мл):\n0,9% ли натрий хлоридидан 10 48\n5% ли глюкозадан 3 18\n10% ли глюкозадан 2 8\nМеро Плюс препаратининг эритмаси музлатилмаслиги керак.\nқон зардобида аланинаминотрансфераза, аспартатаминотрансфераза, ишқорий фосфатаза, лактат-дегидрогеназа ва γ-глутамилтрансфераза концентрациясини ошиши;\nюборилган жойида яллиғланиш ва оғриқ.\nоғиз бўшлиғи кандидози ва вагинал кандидоз;\nэозинофилия, тромбоцитопения, лейкопения, нейтропения;\nқон зардобида билирубин концентрациясини ошиши;\nКвинке шиши, анафилаксияни намоён бўлиши;\nкўп шаклли эритема, Стивенс-Джонсон синдроми ва токсик эпидермал некролиз.\nанамнезда меропенемга ва препаратнинг бошқа компонентларига, шу жумладан бошқа бета-лактам антибактериал воситаларига юқори сезувчанликда;\n3 ойликкача бўлган болаларда (мазкур гуруҳдаги пациентларда препарат самарадорлиги ва хавфсизлиги ўрганилмаган) қўллаш мумкин эмас.\nМеро Плюс препаратини потенциал нефротоксик препаратлар билан бир вақтда буюрилганда. Меъда-ичак касалликлари бўлган, айниқса колитлар билан хасталанган шахсларда эҳтиёткорлик билан қўллаш лозим.\nПробенецид буйрак экскрециясини ингибиция қилган ва плазмада Меро Плюс препаратининг ярим чиқарилиши даври ва концентрацияси ошишини келтириб чиқарган ҳолда фаол каналчалар секреция учун Меро Плюс препарати билан рақобатлашади. Пробенецидсиз юбориладиган Меро Плюс препаратининг самарадорлиги ва таъсир этиш давомийлиги адекват бўлганлиги сабабли, пробенецидни Меро Плюс препарати билан бирга юбориш тавсия этилмайди.\nБошқа препаратларнинг оқсиллар билан боғланишига Меро Плюс препаратини эҳтимол қилинган таъсири ёки метаболизми ўрганилмаган. Меро Плюс препаратини оқсиллар билан боғланиши паст (тахминан 20%) бўлиб, плазма оқсилларидан сиқиб чиқарилишига асосланган бошқа препаратлар билан ўзаро таъсири бўлмаслиги тахмин қилинади.\nМеро Плюс қон зардобида вальпроат кислотаси даражасини камайтириши мумкин. Вальпроат кислотаси/натрий вальпроатини Меро Плюс препарати билан бир вақтда қўлланилиши тавсия этилмайди.\nБошқа препаратларни қабул қилиш вақтида Меро Плюс препаратини қўлланилиши нохуш фармакологик ўзаро таъсирлар ривожланиши билан кечмаган. Бироқ кутилиши мумкин бўлган дориларнинг ўзаро таъсири ҳақидаги махсус маълумотлар йўқ.\nМеро Плюс препаратидан монотерапия сифатида фойдаланилганида бошқа антибиотикларни қўллашдаги каби, Pseudomonas aeruginosa келтириб чиқарувчи қуйи нафас йўлларининг аниқланган инфекцияси бўлган оғир ҳолатдаги пациентларда ёки унга шубҳа қилинганида ушбу антибиотикка сезгирликка оид тест мунтазам равишда ўтказилиши ва қўлланилишида эҳтиёткорликка риоя қилиниши тавсия этилади.\nМеро Плюс препарати қўлланилганида кам ҳолларда деярли барча антибиотикларни қўллашдаги каби сохтамембраноз колит ривожланиши кузатилиб, у оғирлилик даражаси бўйича енгилдан то ҳаётга хавф солувчи шаклда ўзгарувчан бўлиши мумкин. Шу сабабли меъда-ичак касалликлари бўлган, айниқса колити бўлган пациентларга антибиотиклар эҳтиёткорлик билан буюрилиши керак. Меро Плюс препаратини қабул қилиш фонида диарея ривожланган ҳолда «сохтамембраноз колит» ташҳисини назарда тутиш муҳим. Гарчи тадқиқотлар Clostridium difficile томонидан ишлаб чиқариладиган токсин антибиотикни қўллаш билан боғлиқ колитларнинг асосий сабабларидан бири бўлишини кўрсатса ҳам, шунга қарамай бошқа сабабларни ҳам назарда тутиш зарур.\nБошқа карбапенемлар ва бета-лактам антибиотиклар, пенициллинлар ва цефалоспоринлар ўртасида қисман кесишган аллергогенлик ҳақидаги маълумотлар мавжуд. Меро Плюс препарати билан даволаш бошланишидан олдин анамнезда бета-лактам антибиотикларга юқори сезувчанлик реакцияларига алоҳида эътибор қаратган ҳолда пациентни синчиклаб сўраш зарур. Анамнезда бундай ҳолатлар кўрсатилган пациентларда Меро Плюс эҳтиёткорлик билан қўлланилиши керак. Агар Меро Плюсга нисбатан аллергик реакция юзага келган бўлса, у ҳолда препарат юборилишини тўхтатиш ва тегишли чораларни кўриш зарур.\nМеро Плюс препаратини жигар касалликлари бўлган пациентларда қўлланилиши трансаминазалар ва билирубин даражасини синчков назорат остида ўтказилиши керак.\nБошқа антибиотикларни қўллаш ҳолларидаги каби сезгир бўлмаган микроорганизмларнинг устувор ўсиши бўлиши мумкин, шунинг учун пациентни доимий равишда кузатиш зарур.\nПрепаратни метициллинга резистент бўлган стафилококк келтириб чиқарадиган инфекцияларда қўллаш тавсия этилмайди.\nАёлларда ҳомиладорлик даврида Меро Плюс препаратини қўллаш хавфсизлиги ўрганилмаган. Меро Плюс ҳомиладорлик даврида қўлланилмаслиги керак, уни қўллашдаги потенциал фойда ҳомилага учун хавфдан юқори бўлган ҳоллар бундан мустасно. Ҳар бир ҳолатда препарат тўғридан-тўғри шифокор кузатуви остида қўлланилиши керак.\nМеро Плюс эмизикли аёлларда қўлланилмаслиги керак, уни қўллашдаги потенциал фойда бола учун хавфдан юқори бўлган ҳоллар бундан мустасно. Лактация даврида препаратни қўллаш зарурати бўлганида эмизишни тўхтатиш ҳақидаги масалани кўриб чиқиш лозим.\n3 ойликкача бўлган болаларда препарат самарадорлиги ва ўзлаштираолиниши баҳоланмаган, шунинг учун мазкур ёшдан кичик бўлган болаларда препаратни қўллаш тавсия этилмайди. Жигар ва буйрак фаолияти бузилишлари бўлган болаларда, нейтропенияли ёки бирламчи ва иккиламчи иммун танқислиги бўлган пациентларда препаратни қўллаш тажрибаси йўқ.\nТранспорт воситасини бошқариш ва потенциал хавфли механизмлар билан ишлаш қобилиятига дори воситасини таъсирининг ўзига хос хусусиятлари\nАвтомобилни бошқариш ва бошқа техника воситаси билан ишлаш қобилиятига Меро Плюс препаратини таъсирига доир махсус тадқиқотлар ўтказилмаган, бироқ Меро Плюс препарати қўлланилганида бош оғриғи, тиришишлар ва парестезия ривожланиши мумкинлигини ҳисобга олиш лозим.\nДаволаш вақтида, айниқса буйрак фаолияти бузилиши бўлган пациентларни даволашда доза тасодифан ошириб юборилиши мумкин.\nСимптомлари: препаратнинг ножўя таъсирлари кучайиши мумкин.\nДаволаш: симптоматик. Буйрак фаолияти нормал бўлган пациентларда препаратни сийдик билан тезда чиқарилиши юз беради. Буйрак бузилишлари бўлган пациентларда гемодиализ самарали бўлади.\nВена ичига юбориш учун эритма тайрлаш учун кукун 1000 мг. 1,0 г дан фаол модда 20 мл сиғимли флаконларда.\nҚуруқ, ёруғликдан ҳимояланган жойда, 25°С дан юкори бўлмаган ҳароратда саклансин.


«Норма Маслаҳатчи» газетасининг 2016 йил 19 июль 29-сони - Gazeta.Norma.uz\n«Норма Маслаҳатчи», №29, 2016й. 19 июль\nЎзбекистон Республикаси Олий Мажлиси Қонунчилик палатасининг навбатдаги мажлисида депутатлар қуйидаги бир қатор қонун лойиҳаларини кўриб чиқдилар.\nОтам – пенсионер, янги компанияда 14 ойдан буён таътилга чиқмай ишлаяпти. Бошқа ташкилотга ўтиши муносабати билан ўз хоҳишига кўра ишдан бўшамоқчи. Бироқ раҳбарият у билан меҳнат шартномасини бекор қилишни истамай, аввал таътилларидан фойдаланишини, шундан кейингина ишдан бўшашини талаб қиляпти. Мазкур компаниянинг талаблари тўғрими?\nХодим мол-мулкнинг бузилишига сабабчи бўлди, унинг суммаси ўртача ойлик иш ҳақидан ошади. Бироқ у зарар суммасини қоплашга ихтиёрий равишда розилик бериб, уни иш ҳақидан ушлаб қолишлари ҳақида ариза ёзди. Ходимнинг аризасига кўра унинг ўртача ойлик иш ҳақидан ошадиган суммани зарарни қоплаш ҳисобига ушлаб қолишга ҳақлимизми? Ёки судга мурожаат қилишимиз шартми?\nИш берувчи қандай меъёрий ҳужжатларга асосан ходимга ишда отгуллар бериши шарт? Масалан, оилавий шароитга кўра отгул олиш мумкинми?\nИшлаб чиқариш корхонаси валюта тушумининг 50%ини мажбурий сотгандан кейин банкдаги ўз ҳисобрақамидан қолган 50% валютани нақд ёки нақд пулсиз кўринишда олишга ҳақли бўладими?\nБиз микрофирма ҳисобланамиз. Импорт товарларини чакана сотиш билан шуғулланамиз. Вақти-вақти билан харидорлардан валюта терминали орқали валютадаги тушум тушади. Тушумдан валютани мажбурий сотмаймиз, чунки экспорт билан эмас, импорт билан шуғулланамиз. Бу ойда банк нимага асосан валютани сотмаслигимиз ҳақида тушунтириш хати ёзишимизни талаб қилмоқда. Биз уни сотишга мажбурмизми? Бу қайси меъёрий ҳужжатлар билан тасдиқланади?\nТашкилотимиз ўтган йил июль ойидан буён ўз фаолиятини тўхтатиб қўйди, ҳисобварақдаги маблағлар ҳаракати 24.10.2015 йилдан тўхтатилган. Ташкилот улгуржи савдо (ХХТУТ коди – 71150) билан шуғулланар эди. Ҳисобварағимиздаги маблағлар ҳаракатланмаётгани ҳақидаги ахборотни банк ДСИга қачон юбориши керак?\nМамлакатимизнинг ноёб тупроқ-иқлим шароити, бу ўлкада қуёшли кунлар бир йилда ўртача 320 кун бўлиши, ҳар тўрт фаслнинг ўзига хос тарзда алмашиб туриши кенг турдаги юқори сифатли мева ва сабзавотларни етиштириш учун қулай имкониятлар яратади.\n1-МЧЖ (сотувчи) ва ХФ (харидор) 2015 йил июлда 100 млн сўмлик ускунанинг олди-сотди шартномасини туздилар. Шартнома шартларига кўра харидор у имзоланган кундан бошлаб 3 банк куни давомида шартнома умумий суммасининг 50%ини олдиндан тўлаши, қолган қисмини эса ускуна берилган кундан (яъни 10.09.2015 йилдан) бошлаб 40 календарь кун давомида тўлаши керак эди. Сотувчи олдиндан тўлов келиб тушган кундан бошлаб 5 иш куни давомида ускунани бериши шарт эди. Шартномада назарда тутилган муддатда харидор 50 фоизлик олдиндан тўловни тўлади. Сотувчи ҳам 2015 йил июлда ускунани ўз вақтида топширди. 2015 йил сентябрь ойининг бошида якуний тўлов муддати келганлиги муносабати билан сотувчи харидордан қолган 50 млн сўмни ўтказишни талаб қилди. Бироқ у ҳисоб-китоб қилиш имкони йўқлигини важ қилиб, рад жавоби берди. 1-МЧЖ билан ҳисоб-китоб қилиш учун у ҳатто 2-МЧЖга ускунани бўлиб-бўлиб тўлаш шарти билан сотиб юборган эди. Бироқ олдиндан тўловнинг атиги 20 млн сўмини олган харидор қарзни бўлиб-бўлиб тўлашни илтимос қилди. Харидорнинг важ-далилларига қўшилмаган сотувчи 2015 йил октябрда ускунани қайтариш, 5 млн сўм пеня, 1 432 640 сўм давлат божи ва 7 200 сўм почта харажатларини тўлаш даъвоси билан хўжалик судига мурожаат қилди. Даъво предмети бўйича мустақил талабларни қўймаган учинчи шахс сифатида 2-МЧЖ ишда иштирок этишга жалб қилинди.\nЎтган йилдан бери ОАВ, шу жумладан бизнинг газетамиз ҳам пойтахтимизнинг 120 та чорраҳасидаги янги видео қайд этиш тизими ҳақида кўп ва хўп ёзиб келмоқда. Ушбу мавзу фуқароларда доим катта қизиқиш уйғотмоқда. 4 июлда шаҳар ҳокимлигидаги матбуот анжуманида Тошкент шаҳар ЙҲХБ вакили бўлғуси янгиликнинг айрим жиҳатлари хусусида сўзлаб берди.\nМен бола билан машинада кўп юраман. Уни олд ўриндиқда олиб юриш мумкин эмаслигини, орқасида эса олиб юриш мумкинлигини биламан. Автокресло бўлиши шартми?\nЁшим 23 да. Мудофаа бўлими бир ойлик хизматни ўташимни талаб қиляпти. Бироқ ота-онам пенсионер. Акам бор, лекин у Россияда яшайди, келмаганига 7 йилдан ошди. Мен бир ўзим ишлайман ва оиламга ёрдам бераман. Ҳарбий мажбурият ҳақидаги мақолада агар ота-она ишга лаёқатсиз бўлиб, оилани таъминлайдиган бошқа ўғли бўлмаса, муҳлат берилиши мумкинлиги ҳақида ўқиган эдим.\n№28 12 июль 2016


Айланмадан олинадиган солиқ ҳисоб-китобида озод этиш қандай акс эттирилади\nМатериал фақат асосий фаолият тури бўйича имтиёзни қўллаш имконияти тўғрисида қўшимча билан тўлдирилди.\n1 июлдан 31 декабрга қадар умумий овқатланиш ва биноларни ижарага бериш фаолияти билан шуғулланувчи корхоналар айланмадан олинадиган солиқ тўлашдан озод этилган . ДСҚ тегишли Айланмадан олинадиган солиқ ҳисоб-китобини тўлдириш бўйича қўлланмани ишлаб чиқди, buxgalter.uz эса, одатдагидек, тафсилотларни аниқлаштирди.\nҲисоб-китоб шакли ДСҚнинг 24.02.2020 йилдаги 3221-сон қарорига 9-илова билан тасдиқланган.\nҲисоб-китоб йил бошидан ўсиб борувчи якун билан cўмда тўлдирилади.\nУмумий овқатланиш соҳасидаги мустақил юридик шахс бўлмаган турли аҳоли пунктларида жойлашган бир қанча нуқталарга эга солиқ тўловчилар улар бўйича алоҳида-алоҳида ҳисоб юритиши ҳамда солиқ тўловчиларнинг тегишли тоифаларини танлаши лозим.\nАйланмадан олинадиган солиқ ҳисоб-китобида фаолият турлари солиқ тўловчи томонидан мустақил равишда шакллантирилади.\n“Товарларни (хизматларни) реализация қилишдан олинган даромад” 010-сатрда фаолият турлари бўйича СКнинг 463-моддасига биноан солиқ солиш объекти сифатида қараладиган даромадлар миқдори кўрсатилади.\nПФ-6029-сон Фармон бўйича имтиёз 2020 йил 1 июлдан жорий этилганлиги боис, у даромадларга нисбатан жорий йилнинг III ва IV чоракларида қўлланилади.\nIII ва IV чоракларда олинган даромадлар Айланмадан олинадиган солиқ ҳисоб-китобининг “Солиқ солинадиган жами даромаднинг камайтирилиши” номли 2-иловаси иккинчи бўлимида норматив-ҳуқуқий ҳужжатларга асосан солиқ солинадиган базани аниқлашда чегириб ташланадиган даромадлар қисмида акс эттирилади. Солиқ солинадиган ялпи тушумнинг камайтирилиши лозим бўлган жами даромадлар суммаси мазкур илованинг 010-сатрида жамланади - умумий овқатланиш ёки биноларни ижарага бериш (ихтисослашган корхоналар томонидан) хизматларидан олинган даромад суммаси.\nҲисоб-китобнинг 050-сатри фаолият турлари бўйича тегишлича Ҳисоб-китоб шаклига 2-илованинг 010-сатрида жамланган жами даромадни камайтирадиган даромадларига тенг сумма кўрсатилади: тегишли фаолият тури бўйича: умумий овқатланиш ёки биноларни ижарага бериш (ихтисослашган корхоналар томонидан) хизматларидан олинган даромад суммаси.\nҲисоб-китобнинг 060-сатри имтиёзга эга корхоналарнинг жами даромадларидан III ва IV чоракларда олинган даромадлари чегирилган ҳолда автоматик тарзда шаклланади.\nҲисоб-китобнинг 070-сатрида фаолият турлари бўйича белгиланган тегишли солиқ ставкалари автоматик тарзда шаклланади. Эслатиб ўтамиз, айланмадан олинадиган солиқ ставкалари СКнинг 467-моддасида белгиланган.\nҲисоб-китобнинг 090-сатрида ҳисоблаб чиқарилган солиқ солинадиган база ва белгиланган ставкаларидан келиб чиқиб автоматик тарзда солиқ суммаси аниқланади.\nТаҳририятдан: агар корхонада иккита фаолият тури - умумий овқатланиш ёки биноларни ижарага бериш бўлса, 20.07.2020 йилдаги ПФ-6029-сон Фармоннинг 1-банди “а” кичик бандига мувофиқ имтиёзни у фақат бошқа фаолият турларидан устун бўлган фаолият турига нисбатан қўллаши мумкин:\nагар бу умумий овқатланиш бўлса – умумий овқатланишдан олинган даваод суммасига;\nагар корхона биноларни ижарага беришга ихтисослашган бўлса – ижарадан олинган даромад суммасига.\nФойда солиғи ҳисоб-китобида зарарлар қандай акс эттирилади


Манба: Неймар жамоадошларидан бири билан жанжаллашди\n«ПСЖ» ҳужумчиси Неймар машғулот вақтида жамоадошларидан бири билан жанжаллашиб кетди.\nL'Equipe нашри маълумотига кўра, бразилиялик футболчи «Барселона»га трансфери барбод бўлганидан қаттиқ ранжиган. Шу туфайли, жамоа машғулоти вақтида Неймарнинг асаблари дош бермаган ва жамоадошларидан бири билан қаттиқ жанжаллашиб кетган. Манбада низонинг иккинчи томони ҳақида маълумот берилмаган.\nБундан аввалроқ, L'Equipe нашри Неймар Франция чемпионатидаги ҳакамлар рақиб футболчилари унга қўполлик қилган вақтларда эътиборсизлик қилишлари туфайли Париждан кетишни истагани ҳақида маълумот тарқатганди. Шунингдек, 27 ёшли футболчи бу лигада мухлисларнинг ёқимтойига айлана олмаганидан хафа бўлган.\nЭслатиб ўтамиз, «ПСЖ» ва «Барселона» Неймар трансфери борасида келишувга эриша олмади.\n2017 йилда Каталониядан Парижга 222 миллион евро эвазига келган бразилиялик футболчи ўтган мавсумда парижликлар сафида барча турнирлар доирасида 28 ўйин ўтказиб, 23та гол урган ва 13 голга узатма берган.


“Манго” гуруҳидан қизиқарли тақдимот маросими » PopCorn.uz - Шоу Бизнес олами хақиқати\n“Манго” гуруҳидан қизиқарли тақдимот маросими\nСана: 10.02.2014 2811\nБу гуруҳ ижодкорлари ҳақида кўплаб гап-сўзлар бўлган. Турли фикрлар оғушидан муносиб чиқа олган ва бугунги кунда ўзбек эстрадасида мустаҳкам жой эгаллаётган “Манго” гуруҳи ижодкорлари илк альбомини тақдим этишга ҳозирлик кўрмоқдалар.\n16-февраль куни пойтахтимиздаги “хХх” ресторанида “Дарвеш” альбомининг жонли тақдимоти ўтказилади. Бундан ташқари, айнан шу номдаги таронага ишланган клип ҳам премьера қилинади. Тақдимот маросимига “юлдузли кеча” дея таъриф бериш мумкин бўлади. Чунки эстрадамизнинг қатор вакиллари ҳамкасбларини қўллаб-қувватлаш мақсадида айнан шу ерга жам бўладилар. Қизиқарли ва кутилмаган совғалар тайёрланган бу дастурга биз ҳам таклиф этилганмиз.\nХозирдан бу тақдимот қизиқарли ўтиши борасида турли тахминлар кўпайиб кетди. Биз эса тўлиқроқ маълумот олиш учун ижодкорлар билан боғландик.\nАйни пайтда йигитлар вокал бўйича тинимсиз машғулотларда иш олиб бормоқдалар. Сабаби тақдимот маросимида жонли ижрода қўшиқлар ижро этилади. Энг асосийси, бизни ҳайратга солган маълумот: тақдимот маросимида “Манго” гуруҳи йигитлари ўзларининг ижодидаги тароналарни эмас, балки бошқа санъаткорларнинг қўшиқларини ижро этар эканлар. Қизиқ... аммо нега ва кимнинг қўшиғи жаранг сочади? Ҳозирча бу саволнинг жавоби бизга номаълум. Сизда тахминлар бордир? Унда фикрларингизни кутиб қоламиз. Бироқ ижодкорлар бу ва бошқа сирларни биринчилардан бўлиб бизга маълум қилишга ваъда бердилар.\nСайтимиз орқали эса тақдимот маросимини батафсил ёритиш вазифамиз. Шундай экан, энг сўнгги маълумотларни биз сизлар билан ўртоқлашишга доимо тайёрмиз! “Манго” гуруҳи йигитларига эса фақат омад ва муваффақиятлар тилаб қоламиз.\nSora 10 2 2014 13:17\ntaqdimotga bizayam boriluuu... taklifnoma berishadimi? bu guruh ijodini yahshi ko'raman.\nQobil 11 2 2014 01:29\nAlbatta borsez boladi taklifnoma orqali 3075599\nGuli 14 2 2014 02:41\nshu nomerga telefon qilib surasa buladimi? tezrop telefon qilish kere akankuu rahmat slaaga kottakon


30 март куни МИБ Нишон туман бўлими биносида меҳнат ярмаркаси ўтказилди - Zamin.uz\n30 март куни МИБ Нишон туман бўлими биносида меҳнат ярмаркаси ўтказилди\nТашкил этилган меҳнат ярмаркасида Мажбурий ижро бюроси марказий аппарати, вилоят прокуратураси ҳамда Бюронинг вилоят бошқармаси ходимлари иштирок этишди.\nЯрмаркада касб-ҳунар коллежлари битирувчилари, «Ёшлар дафтари» ҳамда «Темир дафтар» га киритилган ишсиз фуқаролар, уюшмаган ёшлар ва алимент тўловчиларни ҳақ тўланадиган жамоат ишларига жалб қилиш ва касбий тайёргарликка юбориш диққат марказида бўлди.\nЯрмаркада 60 дан ортиқ фуқаролар иштирок этишди. Шундан 6 нафар фуқароларни ишга жойлаштириш мақсадида йўлланмалар берилди, 10 дан ортиқ фуқароларга кредит олиб ўз иш фаолиятларини бошлашлари тўғрисида ҳуқуқий тушунтиришлар берилди.\nЯрмаркадан сўнг, вояга етмаган фарзандлари учун алимент олувчи ҳамда тўловчилар учун йиғилиш ташкил қилинди. Унда оилаларни яраштириш, алимент мажбуриятларини бажариш, алимент мажбуриятларини ижро этиш ва назорат қилишнинг ягона ахборот тизими орқали амалга оширишнинг мазмун-моҳияти юзасидан йиғилганларга тушунчалар берилди.\n26-08-2018, 07:31, Жамият\n10-02-2017, 09:48, Жамият\nЯнгиликлар » Жамият » 30 март куни МИБ Нишон туман бўлими биносида меҳнат ярмаркаси ўтказилди


Ҳар бир нарсадан шикоят қилишни қандай йўқотиш мумкин? » Скачать музыку бесплатно новинки музыки 2016-2017\nBRMC Лея Шапиро (Leah Shapiro) рок-группаси барабанчиси февраль ойига ўзи учун мақсад қўйди: шикоят қилмаслик. Нима учун? Ўз ҳаётини ёрқинроқ қилиб, салбий изоҳлар-шикоятларни чиқариб юбориш учун. Мақсад қилиб олди. У бундай мақсад қўйганлардан ягонаси эмас, бунинг учун махсус лойиҳа ҳам чиқарилган. “Ҳеч қандай сирнинг ўзи йўқ, фақатгина шикоят қилишдан тўхтанг холос”, дейилади расмий сайтда. Бирон бир нарсадан нолиш биз учун –табиий. The New York Timesнинг ёзишича, суҳбат давомида биз дақиқада ўртача бир марта шикоят қилар эканмиз. Бунинг сабаби бор албатта, одамларни умумий хуш кўрмасликдан кўпроқ боғлайдиган нарса йўқ. Дўстона муносабатни сизни тинч қўймаётган мавзу орқали бошлашнинг энг оддий усулларидан бири бўлса керак. Шикоятлар бизнинг эволюциямиз жараёнида пайдо бўлган ҳимоя механизмларидан юқори ҳисобланиб, бизга кўпроқ зарар етказиши мумкин бўлган насралардан омон қолишимизга ёрдам беради. Лекин ҳамма нарсанинг ҳам ўз тўлови бор. Биз шикоят қилган пайтда миямиз стресс гормонларини ишлаб чиқаради, бу ўз навбатида эса муҳим вазифаларни амалга ошириш учун керак бўладиган нейрон алоқаларини бузади. Шикоят эшитганимизда ҳам шундай жараён кузатилади. Бир хил вазиятларда тинч бўлишимиз учун дардимизни тўқиб сочган маъқул, аммо тадқиқотлар шуни кўрсатадики бу умримизни икки йилга камайтирар экан. Ҳушхабар: шикоят қилиш одатини аста секинлик билан тугатса бўлади. 1. Биринчи навбатда шикоят нима эканлигини билиб олишимиз зарур.Мисол учун сиз кўчага чиқиб совуқ эканлигини айтингиз. Бу шикоятми? Йўқ, бу оддий кузатув. Шикоят бу, мисол учун сиз: “Кўчада яна совуқми, нима бўляпти ўзи, бу шаҳарни ёмон кўраман”, дейишингиз бўлади. 2. Қанчалик тез ва қандай шикоят қилишимизни қайд қиламизЎзгаришлар хабардор бўлишдан бошланади. Ўзингизга шикоят қилувчи ҳаёлларингизни аниқлашга мақсад қилиб олинг. Қўлингизга браслет тақиб олинг ёки арқонча боғлаб қўйинг. Агарда бирон шикоятни ўйласангиз, тезда браслетни бошқа қўлингизга алиштиринг ёки арқончада янги тугун ҳосил қилинг. Бир неча соат ичида сиз браслетни юз марта алмаштирасиз, чунки биз бу вақт ичижда юз мартадан ҳам кўпроқ шикоят қиламиз. 3. Сурункали шикоят қилувчилардан узоқлашамизАгарда сизга кимдир ўз шикоятини айтаётган бўлса, унга бирон яхши фикр билдиринг: “Тўғри айтасан, сен ҳақсан, ҳаммаси ёмон”. Бунинг учун шикоят жавобини қайтармаслик учун ҳам жасорат ва ўзига ишонч керак. Агар сиз шундай тарзда кетма –кет давом этсангиз, сурункали шикоят қилувчилар сиздан ўзи узоқлашиб кетишади. 4. Ечим топишни ўрганамизБу методни “самарали шикоят” ҳам деб номлашади. Биз шикоят қилганимизда, ҳеч нарса қилмасдан шароитимиз ёмон эканлигини айтиб ўтираверамиз: ёмон об-ҳаво, зекрикарли ва ҳ.к.Об-ҳавони ўзгартира олмасак ҳам, дўстларимиз билан иссиқ кафеда учрашишимиз ёки уйда яхши вақт ўтказишимиз мумкин. Бу оддий усул, лекин мураккаб ҳолатларда ҳам иш беради. Вазиятни ўз қўлингизга олинг! 5. “Ижобий, лекин” методини ишга соламизАгар қандайдир ишингиздан шикоят сезиб қолсангиз, “лекин” сўзига бирон бир ижобий сўзларни ҳам қўшиб ишлатинг. Масалан: “Мен қилаётган ишимга чидай олмайман, лекин менинг ишим ва кунимга ярайдиган машинам бор”. 6. “Мен мажбурман” фикрини “менга керак” жумласига ўзгартирингМисол учун: “Мен болаларни боғчадан олишга мажбурман” сўзининг ўрнига “мен ўз болаларимни боғчадан олишим керак”ни ишлатиш мақсадга мувофиқ бўлади. Аввалига “мен мажбурман” сўзининг ўрнига “менга керак” ёки “мен истаяпман” сўзларини ишлатишг бироз ноқулай бўлади. Бироқ вақт ўтган сайин сиз бунга кўникасиз ва камроқ нолийдиган бўласиз. Лея Шапиронинг сўзларига кўра, февраль ойида шикоят қилмасдан юриш бироз қийин бўлган. “Менга жуда ҳам мушкул бўлди, лекин шу ойдан бошлаб ҳаётим одатдагидан кўра анчақйин яхши томонга ўзгара бошлади. Умаман олганда ишим юришишни бошлади”, - дейди у. У шикоят қилишга қарши курашаётган пайти йога билан шуғулланди, кундалик тутди. Февраль охирига келиб, у ишлари сермаҳсул бўлаётгани ва барча нарсага улгураётганини ҳис этди. Эндиликда у йил сўнгига қадар нолишдан воз кечиш ниятида. Бир кун келиб балки бу одатдан бутунлай ҳалос бўлар. Manba: xabardor.uz Навигация


Тоғли Қорабоғ айирмачи республикасида президент сайлови бўлиб ўтди.\n07 май 2021, Тошкент вақти: 08:56\nУнда беш номзод қатнашди. Ҳозирча сайловда Тоғли Қорабоғ хавфсизлик хизмати собиқ раҳбари Бако Саакян ғалаба қозониши тахмин қилинмоқда. У Арманистон раҳбариятининг қўллаб-қувватлашига эга ҳисобланади.\nОзарбойжон расман ўз таркибида бўлган Тоғли Қорабоғдаги сайловни ноқонуний, деб эълон қилди.


Россия ва Хитой ширкатлари порадан ҳазар қилмайди\nПора берувчилар ким?\n"У ëки бу хориж давлатида бизнес қилиш ва фойда олиш учун Хитой ва Россия ширкатлари пора беришдан қайтмайдилар¸ бу амалиëт ҳам хусусий¸ ҳам давлат ширкатларига бирдек тегишлидир"¸ дейилади маркази Берлинда жойлашган Transparency International ташкилотининг 2 ноябр куни эълон қилинган янги тадқиқотида.\n“Пора берувчилар индекси” деб номланган тадқиқот хулосаси дунëнинг иқтисодий жиҳатдан ривожланган 28 давлатидаги 3016 бизнес ширкати етакчилари билан хос суҳбатларга асосланади.\nҲолландия¸ Швейцария¸ Белгия¸ Германия ва Япониядаги йирик бизнес бошқарувчиларининг аксар кўпчилиги хорижий давлатда фаолият юрғизиш¸ даромадли бозорга кириш учун пора бермасликларини билдирган бўлса¸ Индонезия¸ Мексика¸ Хитой ва Россия бизнесменлари манфаатли келишувларни қўлга киритиш учун керакли одамларга пора беришдан қайтмасликларини таъкидлаганлар.\nДунë бўйлаб коррупцияга қарши курашиб келаëтган Transparency International ташкилотига кўра¸ пора миқдори бизнес тури ва ундан келадиган даромад ҳажмига боғлиқ ва энг кўп пора қурилиш¸ кўчмас мулк¸ ҳамда нефт ва газ соҳасидадир.\nРус ва Хитой ширкатларидан пора олаëтганлар ким?\nКейинги йиллар давомида Ўзбекистондаги кўп миллиард долларлик нефт ва газ¸ шунингдек йўл ва катта иншоотлар қурилиши юзасидан ўтказилган тендерларда айнан Россия ва Хитой ширкатларининг ютиб чиқаëтгани расмий хабарларда қайд этилади.\nБугунга келиб ўзбек иқтисодига сармоя олиб кираëтганлар ҳам айни шу икки давлат ширкатлари экани инобатга олинса¸ Transparency International “дунëнинг энг кўп пора берувчилари” деб таснифлаган Россия ва Хитой тадбиркорларининг порани кимга бераëтгани ҳам қисман ойдинлашади.\nTransparency International ширкатининг Россия бўйича таҳлилчиси Елена Панфиловага кўра¸ Россия бизнес зеҳниятида ҳали-ҳамон пора бермасдан ҳам иш қилиш¸ даромад олиш мумкин¸ деган фикр заифлигича қолмоқда ва шу боис улар хориж ҳудудида фаолият бошлар экан¸ керакли одамларни топиб¸ улар оғзини мойлаш амалиëтидан воз кечишни хаëлига ҳам келтирмаëтир.\n- Россия бизнеси ҳозирча ҳам мамлакат ичкариси¸ ҳам ташқарисида коррупцион схемалар асосида иш юритишнинг на ахлоқ ва на қонун доирасига тўғри келмаслиги¸ бунинг оқибатлари ëмон бўлишини ўз танасида ҳис қилиб кўргани йўқ¸ дейди Transparency International таҳлилчиси Россия бизнесининг иқтисодий қуввати кучли 28 давлат рўйхатида энг кўп пора берувчи¸ деб топилганини изоҳлай туриб.\n“Ғарб давлатларида хусусий ëхуд давлатга қарашли эканидан қатъий назар¸ агар бизнес гуруҳининг хорижда кимгадир пора бергани аниқланса¸ бу қонун бўйича жиддий жазога тортилади. Бундай қонун Россияда 2011 йилнинг май ойида қабул қилинди ва ҳозирча унинг амалда ишлаëтганини кўрсатувчи бирор мисол йўқ”¸ деб қўшимча қилади Елена Панфилова.\nКимга, қанча ва нега???\nМустақил иқтисодчи Саодат Нишоновага кўра¸ Россия қонунчилигидаги бу заифликдан ташқари хориж бизнесининг аксар постсовет ҳудудлари¸ хусусан Ўзбекистон каби жозибадор ва каттагина бозорга кириш эшигини очиш учун пора беришдан ўзга йўли йўқлиги ҳам¸ русларни энг кўп пора берувчи сармоядорларга айлантирмоқда.\n- Ўзбекистон ҳудудига кириб¸ бу ерда ўз молини мўмайгина¸ аниқроғи монополия шароитида сотиш истиқболини қўлга киритиш учун хорижий тадбиркор тузиладиган келишув миқдорининг 30 фоизидан 50 фоизигача “откат” қилиб беришга мажбур. Бу жараëнда жуда катта пул айланади.\nОткатни олган амалдорлар хориж ширкатини келишилган вақт ичида “крышоват” қилиш ва унинг ўз молини ўзи белгилаган нархда сотишига рухсат беришни ваъда этади. Ким бундай ваъда бериши мумкин – албатта¸ бу ишни фақат юқори¸ энг юқори давлат амалида ўтирган шахсларгина қилиши мумкин. Чунки откат берган ширкатга бундай ваъда бериш учун “крыша”да бу бозорга киришни хоҳлаган бошқа ширкатлар учун маъмурий тўсиқлар яратиш имкони¸ яъни улкан маъмурий ҳокимият бўлиши керак¸ дейди Ўзбекистон давлат тизимларида ишлаган иқтисодий таҳлилчи.\nОткатнинг бирламчи эгаси - "Оила"\nДанияда рўйхатдан ўтган P.Jahn General Products Limited ширкати ҳозирда дунëнинг ўттиздан ошиқ давлатида фаолият юрғизади. 90-йиллар ўртасида бу ширкат Ўзбекистонга ҳам сармоя кирғизиб¸ бу ерда фаолият бошлади. “Аммо бир неча йил ўтгач¸ мамлакатда илдиз отиб¸ томир ëйган “откат” ва “бўлишиш” сиëсати боис¸ Ўзбекистонни ташлаб чиқишга мажбур бўлдим”¸ дейди ширкат директори Poul Jahn Озодлик билан суҳбатда.\n- Ўзбекистонда бизнес қилиш учун сиз махсус имтиëзларга эга бўлишингиз керак. Бунинг энг асосий қоидаси¸ “оила” билан ишлашдир. “Оила” дер эканман¸ мен Каримовлар оиласини назарда тутаëтганимни очиқламоқчиман.\nМен Ўзбекистонда иш бошлаганимда¸ бизнес қоидалари бошқача эди ва Тошкент амалдорлари биздан очиқчасига пора талаб қилишдан чўчир эдилар. Аммо бугунга келиб¸ қоидалар буткул ўзгарган ва “оила”га откат бермасдан¸ даромадни “оила” билан баҳам кўрмасдан бизнес қилиб бўлмай қолган. Мен айни шу қоидага кўнмаганим учун Ўзбекистондан чиқариб юборилдим¸ мен фақат қонун доирасида ишлаб¸ ҳеч кимга¸ ҳеч кимга¸ яна қайтараман ҳеч кимга пора бермадим¸ дейди Ўзбекистондан чиқариб юборилган даниялик йирик тадбиркор.\n“Бу жуда ачирнарли ва таҳликали жараëн¸ зотан Ўзбекистонда бугунга келиб ҳалол рақобат асосида бизнес қилишга қодир Ғарб¸ Европа ширкатлари деярли қолмади. Глобаллашиб бораëтган ҳозирги дунëда Ўзбекистоннинг тараққий қилиши учун эса¸ хориж сармояси ўта муҳим”¸ деб қўшиб қўяди жаноб Jahn.\nНега Россия ва Хитой ширкатлари Ўзбекистонда "фаол"?\nЎзбекистон расмий статистикасига кўра¸ бугунга келиб Россия ва Хитой ширкатлари мамлакат иқтисодига энг катта сармоя ëтқизмоқда. Норасмий манбалар эса¸ бу бозор бизнес келишуви учун миллионлаб доллар пора беришдан чўчигани боис¸ аслида Ғарб ширкатлари учун ëпиқлигини айтадилар.\n- Ғарбда пора эвазига қўлга киритилган келишув сири эртами-кечми ошкор бўлади. Кимдир бунга ишонмаса¸ мен уларга Siemens ва DAIMLER ширкатлари тажрибасига бир қараб қўйишни тавсия этаман¸ дейди Transparency International ширкатининг Россия бўйича таҳлилчиси Елена Панфилова.\n2010 йилда АҚШ Адлия вазирлиги “DAIMLER AG” ширкатини ўзи ишлаб чиқарган Мерседес машиналарини сотиш бўйича шартномаларни қўлга киритиш учун хориж ҳукуматлари, жумладан Ўзбекистон расмийларига пора берганини фош этган эди.\n2003-2008 йиллар оралиғида ўз қимматбаҳо автомобилларини сотиш учун Ўзбекистон расмийларига камида 1¸5 миллион евро миқдорида “откат” тўлаган “DAIMLER AG” ширкати ишни судга ошмасдан босди-босди қилиш учун АҚШ ҳукумати билан муроса келишувини имзолаб, 185 миллион доллар миқдорида жарима тўлаган эди.\nАйни шундай¸ жорий ëзда Люксембургда рўйхатдан ўтган Tenaris SA ширкати ҳам “Ўзбекнефтегаз” ширкати билан газ қувурлари юзасидан келишув тузиш учун Тошкент амалдорларига бир неча миллион долларлик откат тўлаганига иқрор бўлганидан сўнг¸ 10 миллион АҚШ долларига яқин жарима тўлашга мажбур қолган эди.\nРоссия ва Ғарб ширкатларининг Ўзбекистон каби иқтисод маъмурий асосда бошқарилгани боис ўта коррупциялашган давлатларда иш юритишидаги тавофут¸ ғарбдагиларнинг тоза ëки инсофлилигида эмас¸ балки улар юритадиган бухгалтерия усули ва қонунчиликнинг бунга имкон қолдирмаслигидадир¸ дейди ўзбекистонлик иқтисодчи Саодат Нишонова.\n- Ғарб давлатларидаги молиявий ҳисоб бериш ва солиққа тортилиш тизими Ғарб ширкатларининг хорижда бизнес қилиш учун откат тўлашларига йўл бермайди. Откат¸ одатда бизнес бошлашдан олдин¸ нақд берилиши керак.\nҒарб ширкати бухгалтери ҳар бир тийиннинг ҳисоб-китоби қилинадиган бир шароитда ҳеч қаерда қайд этилмаслиги керак бу улкан маблағни қаердан олади¸ бунинг деярли иложи йўқ. Россияда эса¸ бухгалтериянинг бошқача усули бор. Боз устига¸ Ўзбекистонда катта бизнес қилаëтган Газпром каби ширкатларнинг давлатга қарашли эканини унутмаслик керак. Ўзбекистон бозорини эгаллаш ҳақида сиëсий кўрсатма берилган жойда¸ улардан бошқача ҳисоб сўралади¸ дейди ўзбекистонлик мустақил иқтисодчи.


Ўзбегим Таронаси 18 ёшда » PopCorn.uz - Шоу Бизнес олами хақиқати\nЎзбегим Таронаси 18 ёшда\nСана: 24.07.2018 1248 қайноқ\n24 июль куни юртимизнинг завқли радиоси Ўзбегим Таронаси 18 ёшни қарши олди. Юртимизнинг етакчи радиоси жамоаси бу гал ҳам шу кунни ўзгача байрамона кайфиятда ўтказди. Радиода бу кун махсус кун бўлганини ясатилган декорациялар биринчи бўлиб англатди десак, муболаға бўлмайди. Ижодий жамоа эса ҳар кунгиданда хушчақчақ, кўзларида севинч порлади. Ахир севимли ва завқли радио 18 ёшга кирди. Шу куни эрта тонгдан байрамона жонли эфирлар бошланди. Ҳар бир соатда дуэт бошловчилар қизиқарли лойиҳалар, танловлар, совринли ўйинлар ўтказишди. Туғилган кунда бир неча санъат аҳли ҳам йўқлаб келди.\nЖумладан Абдулла Қурбонов, Дилсўз, Умидахон, Каниза, Фаррух Аҳмедов, Ойбек ва Нигора, Жавлон Шодмонов, Виа Мароканд, Беҳруз Тоҳиров ҳамда ёш ижодкор Ситора Ҳамроқулова ташриф буюриб, ўзларининг дил сўзларини, тилакларини билдиришди, жонли эфирни янада ўзгача ўтишига ўз ҳиссаларини қўшишди.\nТингловчиларнинг эфирга қилган қўнғироқлари, уларнинг фаоллиги, билдирган самимий тилакларидан барчанинг боши кўкка етди. Қолаверса "Матин" гуруҳининг иштироки, эфирда жонли мусиқа, жонли ижро муҳитини яратди. Уларнинг маҳорати алоҳида таҳсинга сазовор десак янглишмаймиз. Бир сўз билан айтганда, 24 июль такрорланмас ҳис-ҳаяжонларга тўла кун бўлди ва жорий йилда ҳам аъло даража нишонланди. Яна бир бор табриклаймиз.\nБилолхўжа Ориповдан \_Анҳор\_ таронаси отаси Мўмин Ориповнинг хотирасига бағишланади\n2018 ЙИЛ МАЙ ОЙИНИНГ ЭНГ ЯХШИ ФИЛЬМЛАРИ ТОП 5 ТАЛИГИ\n2018 ЙИЛ АПРЕЛЬ ОЙИНИНГ ЭНГ ЯХШИ КЛИПЛАРИ ТОП 5 ТАЛИГИ\nБожалар - Атиргулим 3 апрель куни жойлаштирилган. Томоша қилганлар сони 6 миллион 521 мингдан кўпроқ\nБахром Назаров - Ҳижрон 1 апрель куни жойлаштирилган. Томоша қилганлар сони 3 миллион 926 мингдан кўпроқ\nБеном гуруҳи - Февраль 10 апрель куни жойлаштирилган. Томоша қилганлар сони 1 миллион 700 мингдан кўпроқ\nШоҳжаҳон Жўраев - Битта бўлсин зўр бўлсин 19 апрель куни жойлаштирилган. Томоша қилганлар сони 1 миллион 426 мингдан кўпроқ\nЗоҳиршоҳ Жўраев - Дилозорим 26 апрель куни жойлаштирилган. Томоша қилганлар сони 1 миллион 173 мингдан кўпроқ\n11.08.2018 - 17.08.2018\n1.Munisa Rizaeva - Aybim sevganim\n2. Shahzoda - Jajji qizaloq\n3. Xo'ja - Lola\n5. Ziyoda - Mazza mazza\n6. Alisher Imomov - Seni sevaman


ЎзА - Термизда яна бир йирик корхона иш бошлади\n01.09.2018 14:44 Чоп этиш версияси\nТермизда яна бир йирик корхона иш бошлади\nТермиз шаҳрида “Амудар Текс” Ўзбекистон – Англия қўшма корхонаси фойдаланишга топширилди.\nМустақиллигимизнинг 27 йиллик байрамига туҳфа бўлган йирик корхонанинг очилиш маросимида мамлакатимизда сўнгги йилларда амалга оширилаётган ислоҳотлар барча йўналишларда бўлгани каби аграр тармоқни изчил ривожлантириб, юртимизнинг саноат салоҳиятини янада юксалтиришга хизмат қилаётгани алоҳида таъкидланди.\nТабиий иқлим шароит ва унумдор тупроққа эга Сурхондарё вилоятининг фидойи миришкорлари пахта парваришлашда бой тажрибага эга. Воҳада етиштирилаётган тола сифати ва саноатбоплиги билан тайёр маҳсулот ишлаб чиқаришда муҳим ўрин тутади. Вилоятда йиғиб олинаётган хом ашёни ҳудуднинг ўзида қайта ишлашга қаратилаётган эътибор иқтисодиётни ривожлантириб, аҳоли даромадларини ошириш ва уларнинг бандлик масаласини ҳал этишда муҳим омил бўлмоқда.\nХорижнинг 13 миллион 500 минг доллар қийматидаги замонавий ускуналари билан жиҳозланган мазкур қўшма корхона маҳаллий шароитда етиштирилган пахта хом ашёсидан йилига 7 минг тонна сифатли ип-калава ишлаб чиқаради. 700 киши меҳнат қиладиган янги корхона бир йилда 10 миллион доллардан ортиқ қийматдаги рақобатбардош тайёр маҳсулотни экспорт қилиши кўзда тутилган.\nТадбир иштирокчилари қўшма корхонанинг иш жараёни билан яқиндан танишди.\nКорхонанинг очилиш маросимида Сурхондарё вилояти ҳокими вазифасини бажарувчи Б.Пўлатов сўзга чиқди.


ФОТОЭЛЕКТР ҚУЁШ ЭНЕРГИЯСИ ИШЛАБ ЧИҚАРИШ КЕНГАЯДИ\nOldingi maqola ЭКСПОРТ ТАЛАБИГА МОС МАҲСУЛОТ ҲЕЧ ҚАЧОН ЕРДА ҚОЛМАЙДИ\nKeyingi maqola I ЧОРАКДА ВИЛОЯТ ИҚТИСОДИЁТИ КЎРСАТКИЧЛАРИ ҚАНДАЙ БЎЛДИ?\nМамлакатимизнинг жанубий қисмида жойлашган вилоятимиз иқлими бир қадар иссиқ, йил давомида қуёшли кунлар кўпроқ бўлади. Қуёш нури электр энергияси ҳосил қилиш учун муҳим манба экани эса ҳеч кимга сир эмас. Зотан, ушбу имкониятдан ўз ўрнида фойдаланиш вилоятимиз аҳолиси ва иқтисодиёти тармоқларининг электр энергиясига бўлган эҳтиёжини янада самарали қоплаш, таъминот барқарорлигига эришишда муҳим аҳамият касб этади.\nУмуман, кейинги йилларда юртимизда ушбу соҳа ривожига устувор эътибор қаратилмоқда. Мазкур йўналишда муҳим дастурлар қабул қилиниб, босқичма-босқич амалга оширилаяпти. Президентимизнинг 2018 йил 28 апрелдаги “Қайта тикланадиган энергия манбалари соҳасида инвестиция лойиҳаларини амалга оширишга оид қўшимча чора-тадбирлар тўғрисида”ги қарорини бу борадаги ишларнинг мантиқий давоми дейиш мумкин.\nҲужжатга кўра, мамлакатимизда фотоэлектр қуёш энергияси ишлаб чиқаришни янада оммалаштириш, соҳага чет эл технологияларини фаол жалб этиш кўзда тутилган. Жумладан, хорижда фаолият юритувчи “SkyPower Global” компанияси шу тахлит электр энергияси ҳосил қилувчи объектларни лойиҳалаштириш, молиялаштириш, қуриш, эгалик қилиш ва фойдаланиш билан шуғулланади. Бунинг учун компания юртимизга 1,3 миллиард АҚШ доллари миқдорида инвестиция жалб этади. Қурилажак объектларнинг ҳар бири 1000 МВт ўзгарувчан ток ишлаб чиқариш қувватига эга бўлади. Бу борада “Ўзбекэнерго” АЖ ва мазкур компания ўртасида битим имзоланган.\nАҳамиятлиси, қарор асосида лойиҳани амалга ошириш учун Тошкент, Самарқанд, Навоий, Жиззах, Сурхондарё вилоятлари қаторида воҳамиздан ҳам компанияга белгиланган тартибда ер участкалари ажратиш юзасидан вилоят ҳокимлигига вазифа юклатилган.\nҚайд этиш жоиз, компания мамлакатимизда фаолият олиб бориши мобайнида бир қатор имтиёзларга эга бўлади. Хусусан, компания ва унинг лойиҳа ташкилотлари тегишли тартибда тасдиқланадиган рўйхатлар бўйича лойиҳа доирасида фотоэлектр қуёш энергиясини ишлаб чиқарувчи ускуналар ва қурилмалар бўйича мулк солиғидан, шунингдек, ускуналар ва қурилмалар билан банд этилган ер участкалари ер солиғи тўлашдан озод этилади. Бундан ташқари, компанияга айрим турдаги товарлар ва хизматларни импорт қилишда божхона имтиёзлари ҳам тақдим этилмоқда.


Ўзбек - қозоқ бир бўлса...\n16 май 2021, Тошкент вақти: 04:31\nМарказий Осиëнинг собиқ коммунист президентлари ўртасидаги шахсий рақобат¸ минтақа ривожига тўсиқ бўлаëтган омиллардан бири ҳисобланади.\nЎзбекистон ва Қозоғистон ўртасида дўстлик шартномаси имзоланганига 10 йил тўлди. Бу сана Тошкентдаги Қозоғистон элчихонаси ва Қозоқ маданият марказида тантана билан нишонланди.\nЎзаро дўстлик ришталари минг йилларга узанган бу икки xалқ раҳбари 1998 йилда дўстлик битими дея номланган ҳужжат остига дабдабаю асъаса билан имзо қўйишган эди.\nЎзбекистон ва Қозоғистон ўртасида 1998 йил имзоланган дўстлик битими ҳақида қозоғистонлик депутат Рўзиқул Холмуродов гапиради.\n- 1998 йили Ўзбекистон билан Қозоғистон ўртасида доимий дўстлик ҳақидаги шартнома имзоланган. Бугун шунинг 10 йиллиги деяпти, дейди қозоғистонлик депутат.\nБу шартнома имзоланганда айтилган ниятлар ниятлигича қолиб кетди, икки халқ ўртасидаги муносабатлар ривожланмади, дейди тарихчи олим, профессор Файзулла Исҳоқов.\n- Ўша қўл қўйилган вақтда Қозоғистон билан Ўзбекистоннинг орасида, қозоқ-ўзбек халқларининг орасида муносабатлар анча яхшироқ бўлган. 10 йил ичида бирор-бир жиддий ижобий ўзгариш бу соҳада бўлгани йўқ. Иқтисодий муносабатларни оласизми, ижтимоий муносабатларни оласизми, масалан¸ қозоқларнинг Ўзбекистонга келиши ëки Ўзбекистондан Қозоғистонга боришими¸ яхши томонга ўзгаргани йўқ.\nЎша вақтда Ўзбекистонда камида бир миллион қозоқ яшаган. Қозоғистонда ҳам анча ўзбеклар бор. Улар ҳам бир миллиондан ортиқ. Қозоқларнинг бу ëқда қариндошлари бор, Қозоғистондаги ўзбекларнинг Ўзбекистонда қариндошлари бор. Борди-келди масалаларида жуда кўп қийинчиликлар бўлди.\nДавлатлар орасида виза режими киритилмаган бўлса ҳам¸ кўпроқ Ўзбекистон чегарачилари билан, божхона ходимларининг айби билан чегаралардан ўтиш жуда қийин. Яхши томонга ўзгариш бўлгани йўқ. Бундан ташқари чегараларда қанча нохуш воқеалар бўлганидан хабаринглар бор¸ - дейди Файзулла Исҳоқов.\nЎз вақтида Тошкентдаги Қозоқ маданият марказида ишлаган Гулнора Бойжонованинг айтишича, икки ўртадаги сиëсатнинг совуқлиги бу ҳали икки халқ ўртасидаги муносабатларнинг совуқлигини англатмайди.\n- Икки халқ сиëсатчиларининг оғзидан айтилаëтган гаплар орани бузаяпти. Амалда эса икки халқ бир-бирига дўст.\nҚозоқ ўзбекни ўз оғам дейиши бор гап, деб таъкидлайди Қозоғистон парламенти депутати Рўзиқул Xолмуродов ҳам.\n- Ўзбек ўз оғам, менинг туғишганим дейди. Мана 2003 йили Жанубий Қозоғистон вилоятида ўзбек драма театри очилди. Шу театрнинг очилишида юртбошимиз Нурсултон Назарбоев иштирок этиб, шу ерда халқни табриклаганда айтди: "Ўзбек билан қозоқ азалдан дўст. Бу дўстликни ҳеч ким ажрата олмайди. Раҳбарлар келади, кетади¸ лекин ўзбек билан қозоқнинг дўстлиги абадий қолади". Бу ҳақиқатан ҳам шундай. Бизнинг дўстлигимиз абадий.\nҚозоқ-ўзбек дўстлиги ҳақидаги оташин сўзлар кўп. Бундай гаплар 10 йил давомида ҳар иккала давлат раҳбари нутқларидан ўрин олиб келди.\n2006 йилда Ўзбекистон президенти Каримов мана бу гапларни айтган эди.\n- Агар қозоқлар билан ўзбеклар бирга бўлса, бизни ҳеч ким мағлуб қила олмайди. Буни ҳамма эшитиб қўйсин.\nБуни ҳамма эшитишга эшитди, аммо бу баëнотнинг шунчаки гап экани икки йил ўтиб маълум бўлди.\n2008 йилга келиб Каримов Қозоғистон президентининг бирлашиш таклифини қатъиян рад қилди.\n- Бу ташаббусни биз сира қабул қила олмаймиз, деди Каримов.\nИкки давлат муносабатларининг шахсиятлар таъсирига тушиб қолгани ëмон бўлди, дейди тарихчи Файзулла Исҳоқов.\n- Каримов интервьюларидан бирида “Назарбоевга лидерлик керак бўлса, бердим” деб очиқ айтган. Гап шундаки, давлат раҳбарларидан қайси бирининг лидер бўлиши масаласи уларнинг иқтисодий ривожланиши билан, сиëсатининг мақбуллиги билан белгиланади. Бу лидерлик ўз хоҳиши билан белгиланмайди.\nТақдир тақозоси билан шундай бўлдики, 10 йилнинг ичида Қозоғистон Марказий Осиëдаги бешта республика орасида етакчи ўринга чиқди. Ташқи сиëсати ҳам ҳар томонлама бўлгани учун Ғарбда ҳам¸ Шарқда ҳам Марказий Осиëнинг етакчиси сифатида Назарбоевни тан олишди.\nИсҳоқов назарида Ўзбекистон билан Қозоғистон ўртасидаги совуқ муносабатлар минтақа тараққиëти учун тўсиқ бўлмоқда.\n- Авваламбор Марказий Осиë давлатлари бир-бири билан муносабатларни яхшиласа, иттифоқни тузиш масаласи, ҳамдўстликни тузиш масаласини тинчгина ҳал қилишганда, Марказий Осиëнинг Россияга қарамлиги ҳам камаяр эди, дунë саҳнида нуфузи ҳам ошар эди. Бундан ютсак ютардикку, ютқизмас эдик. Минг афсуски бу масала ҳали ҳам ҳал бўлмаяпти. Европада мана 50 йилнинг ичида 30га яқин давлатлар бирлашиб бўлди. 17 йил мобайнида муносабатларнинг эскича қолиб кетаëтгани¸ албатта ¸ачинарли ҳол.\nАйни пайтда Қозоғистон Ўзбекистон учун виза тартиби жорий қилмаган Марказий Осиëдаги ягона давлат бўлиб қолмоқда.


“ORIAT” директори чет эл радиоси билан ҳамкорликда айбланди\n“ORIAT” директори Алишер Холдоров.\n"26 ноябр куни 6¸5 йилга қамалган Алишер Холдоров маҳкама давомида Россия Федерациясидаги давлатга қарашли оммавий ахборот воситаси бўлган “Голос России” билан ҳамкорлик қилганини тамоман бўйнига олди"¸ деб ëзди Ўзбекистондаги 12.uz нашри.\nТошкент шаҳар Жиноят ишлари бўйича Сирғали туман суди ижрочиси Озодлик билан микрофонсиз суҳбатда Алишер Холдоровнинг чет элдаги медиа ширкатлар билан алоқалари суд жараëнида тасдиғини топганини айтди.\nСуҳбатдошга кўра¸ Алишер Холдоров “Голос России”¸ “Евразия Телеком»”¸ “Evro Press Group LTD” ширкатлари билан давлатдан махсус изн олмасдан ҳамкорлик қилган.\nЧет эл оммавий ахборот воситалари билан ҳамкорлик ¸Ўзбекистон Вазирлар Маҳкамасининг 1998 йил 10 июлдаги 293 қарорига кўра махсус рухсат олинганидан кейингина амалга оширилади.\nАйни пайтда тергов материалларида “ORIAT” телерадиокомпанияси директори Алишер Холдоровнинг айнан қай тарзда хориждаги оммавий ахборот воситалари билан ҳамкорлик қилгани акс этмаган.\n“ORIAT” радиосининг ўзини таништирмаган ходими чет эл радиоси билан ҳамкорлик ҳақидаги саволларимизга жавоб бериш учун ваколати йўқлигини айтди.\nБу ҳолатга ойдинлик киритиш учун Озодлик мухбири “Голос России” радиостанцияси матбуот вакили Алексей Соколов билан боғланди.\nСуҳбатнинг радиостанция расмий баëноти эмаслигини алоҳида таъкидлаган Алексей Соколов ўзи тамсил қилган “Голос России”нинг Тошкентдаги “ORIAT ТРК ” билан ҳамкорлик қилган-қилмаганига узил-кесил жавоб бера олмади:\n- У ë бу давлат қонунларида "Ҳамкорлик нима?" деган саволга фарқли жавоб бор. Тўғри¸ биз бу радио ходимлари билан ижодий муносабатда бўлганмиз. У ердаги журналистлар эркин тарзда бизнинг дастурларимизга ҳисса қўшишган. Лекин буни расман ҳамкорлик¸ деган мақомга кўтарилмаганиини таъкидлайман.\nШу ўринда Соколов “ORIAT ТРК ”билан боғлиқ муаммолардан хабардор эканини айтиб¸ яна бир норасмий эҳтимолни илгари сурди:\n- Балким “ORIAT” радиоси бизга оид дастурлардан баъзиларини эфирган узатган бўлиши мумкин. Агар улар буни ўз милллий қонунлари талаби асосида амалга оширмаган бўлса¸ бу бизнинг айбимиз эмас. Биз ўзга мамлакат қонун ва чекловларини изоҳламаймиз¸ деди “Голос России” радиостанцияси матбуот вакили Алексей Соколов.\nШу билан бирга суҳбатдош яна бир нарсани таъкидлади:\n- Бизнинг радио ўз дастурларини позитив информациялар асосига қуради. Агар биз Ўзбекистон ҳақида ўз дастурларимизда гапирсак фақат ижобий¸ фақат жозибадор лавҳаларга асосланамиз. Бу лавҳалар ҳеч бир тарзда ўзга давлат қадриятлари танқиди эмас. Бу билан мен гап тагида гап қилиб¸ ўзбек адлия тизимини ëмонламоқчи ҳам эмасман. Такрорлайман¸ бу гаплар “Голос России”радиосининг расмий баëноти эмас. “ORIAT” раҳбари қамалганига эса¸ таассуф билдираман¸ деди Алексей Соколов.\nМаҳкама давомида “ORIAT” ТРКнинг икки ҳисобчиси 756 минг 375 доллар миқдордаги пулни солиқдан яширганликда айбланди.\nОзодлик билан исми айтилмаслиги шарти билан гаплашган тошкентлик адвокат бу ҳолатга ойдинлик киритди.\n- Тошкентдаги “Менинг шаҳрим” ФМ радиоси 1999 йили ëпилганида мен уларни ҳимоя қилиб аччиқ хулосага келиб бўлганман. Агар прокурор истаса¸ хоҳлаган ҳажмдаги камомадни ëпиштириши мумкин. “Менинг шаҳрим” радиоси ҳам молиявий жиноятда айбланди. Аслида эса “Менинг шаҳрим” ББС Жаҳон хизмати радиодастурини олиб эшиттиргани учун ҳукумат нишонига тушган эди¸ дейди ҳуқуқшунос.\nЎзбекистондаги “Оммавий ахборот воситалари ҳақидаги қонун”нинг 24-моддаси чет давлат ҳудудидаги оммавий ахборот воситалари дастурини тарқатишни чекламайди.\nБоз устига Ўзбекистон конституциясида¸ чегаралардан қатъий назар¸ эркин ахборот тарқатиш кафолатланган.\nЎзбекистонлик таниқли журналист Шароф Убайдуллаев бу қонунларнинг реал манзарадан узоқ тутун пардаси эканини айтади:\n- Қонун ва кафолатлар реал ҳаëтдаги рамкага сиғмайди. Рамка тор. Журналистни айблаш учун айбловчининг бисотида модда кўп. Аммо вақт ўтиб бу моддалар унутилиб¸ фақат битта савол қолади. Нега сўз эркинлиги размерини бир оз кенгайтирмоқчи бўлган радиочини қамадингиз¸ деган савол қолади. Келажакда бу саволга жавоб бериш оғир бўлади¸ дейди кекса журналист.\nТошкентдаги “ORIAT” телерадиокомпанияси директори Алишер Холдоров қамалган куни Ўзбекистон махсус идораларига яқин Uzmetronom нашри “ORIAT” ТРК таркибида бўлган “ORIAT DONO” ва “ORIAT FM” радиолари ўз фаолиятини тўхтатиб, уларнинг радиочастоталари Ўзбекистон электрон оммавий ахборот воситалари уюшмаси раиси Фирдавс Абдулхолиқовга қарашли экани айтиладиган НТТ телеканалига берилиши ҳақида ёзди.\n6 декабр куни “ORIAT” ТРК ходимлари Озодлик мухбирига¸ директор қамалганига қарамасдан¸ телерадиокампания ўз частотасида доимий маромда ишлаëтганини айтишди.\n"ORIAT DONO"радиоси 2000 йил 17 декабрдан бошлаб ўзбек тилида эфирга чиқа бошлаган.\n"ORIAT ҒМ" радиоси эса, 2001 йилдан бошлаб рус тилида эфирга чиқарилган.\nРадиостанция сайтига кўра, дастурлар Ўзбекистондаги 25 ёшдан 45 ёшгача аҳоли шуурини ишғол қилишга интилган.\n"ORIAT DONO" ўз дастурида диний чиқишларга кенг ўрин берган.\nШайх Муҳаммад Содиқ Муҳаммад Юсуфнинг маъруза ва амри-маъруфларига радиодастурлар жадвалида кенг ўрин берилган.


Соғлиқни сақлаш вазирлиги: «Тез ёрдам» машиналарига йўл беринг»\nСоғлиқни сақлаш вазирлиги: «Тез ёрдам» машиналарига...\n08.10.2019 11:43 0 1266\nСоғлиқни сақлаш вазирлиги тирбанд кўчаларда «тез ёрдам» машиналарига йўл беришга чақирди.\nЖорий йилнинг ўтган тўққиз ойида биргина Тошкент шаҳри миқёсида «тез ёрдам»га 750 мингга яқин чақириқлар тушган. Бу кўрсаткич 2018 йилнинг шу даврига нисбатан 7 фоиз кўпроқдир.\nБироқ, давлатимиз томонидан яратилаётган замонавий шароитларга қарамай, соҳада ҳали қатор масалалар ҳам йўқ эмас. Масалан, баъзи ҳоллардачақириқ жойига «тез ёрдам»нинг кечикиб бориши масаласи ана шундай баҳсли мунозаралардан биридир.Хўш, «тез ёрдам» нега баъзида кечикади?\n— Бунга аксарият ҳолатда йўлларда «тез ёрдам» машинасига йўл берилмаслик ҳам сабаб бўлмоқда, — дейди Шошилинч ва тез тиббий ёрдам масалалари бўйича маҳаллий координатор Обиджон Дилмуродов. —Тараққий этган хорижий давлатларда «тез ёрдам»га йўл бўшатиб бериш бўйича ҳайдовчиларда шахсий масъулият жуда юқори. Биз эса йўлларда кўпинча бунинг аксига гувоҳ бўламиз. Машина чақирув сигналини ёқиб турса-да бунга парво қилмайдиган ҳайдовчилар ҳам йўқ эмас.\nКуни-кеча рўй берган бир воқеа бунга мисол: Жорий йил 11 сентябрь куни эрталаб соат 07:25 да Тошкент халқаро аэропортидан Call марказга 60 ёшли кишининг соғлиғи ёмонлашиб, ҳушидан кетгани ҳақида чақириқ тушади. Бу маълумот зудлик билан Яккасарой туманидаги 10-бўлимга етказилган. Орадан 1 дақиқа ўтиб, яъни, соат 07:26 да «Тез ёрдам» бригадаси чақириқ жойига отланади. Бироқ, «Яккасарой» тўйхонасининг ёнидаги йўл тиқилинч бўлгани сабабли «Тез ёрдам» 5-6 дақиқа туриб қолади. «Тез ёрдам» машинасининг чироғи ёниб, чақириқ сигнали янграб турса-да, машинага йўл берилмайди.\n«Тез ёрдам» манзилга етиб борганида аэропорт шифокорлари беморга тиббий ёрдам кўрсатаётган экан. «Тез ёрдам» шифокорлари ҳам дарҳол ишга киришади. Беморда ўпка-юрак реанимацияси муолажалари ўтказилади. Бироқ, кўрсатилган тиббий муолажаларга қарамасдан бемор вафот этади.\nШу ўринда, ҳайдовчиларга мурожаат қилиб шуни айтмоқчи эдикки, қадрли ҳайдовчилар, ёнингизда чироғи ва чақирув сигналини ёқиб келаётган «тез ёрдам» машинасининг кўмагига, балки сизнинг яқинларингиздан бири кўз тутиб тургандир. «Тез ёрдам» ошиққан манзил сизнинг хонадонингиз бўлиши ҳам эҳтимолдан холи эмас-ку. Қолаверса, кимнингдир фарзанди, отаси ёки онаси, жони-жигарининг ҳаёти қил устида турган бўлиши, сиз озгина ҳиммат қилиб, «тез ёрдам»га йўл берсангиз бир инсоннинг ҳаётини сақлаб қолишдек катта савобга шерик бўлишингиз мумкин.\nКоронавирус 30/04, 21:03\nПандемия даврида тез тиббий ёрдамга мурожаат кўпайди


Шавкат Мирзиё янги дам олиш қароргоҳига кўчиб ўтибди, унга янги қароргоҳлар нимага керак бўлиб қолди? - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n19:45 - Шавкат Мирзиё янги дам олиш қароргоҳига кўчиб ўтибди, унга янги қароргоҳлар нимага керак бўлиб қолди?\nТурли ахборот воситаларии ўз манбаларига таяниб, хабар беришича, президент Шаваат Мирзиё 60 ёшга тўлган куни Тошкент вилоятининг Байтқўрғон қишлоғининг Кангли кўчасида қурилган янги дам олиш қароргоҳига кўчиб ўтган. Манбалари томонидан жўнатилган фотосуратлардан кўринишича, ҳозирда тўлиқ баланд девор билан ўраб олинган қароргоҳ бир неча гектарни эгаллаган. Резеденцияга Президент девони Ишлар бошқармаси бошлиғи ўринбоспри, Шавкат Мирзиёнинг куёви Ойбек Турсун бошчилик қилмоқда.\nҚароргоҳнинг асосий қисми 24 июл - Шавкат Мирзиëнинг туғилган кунида мушакбозлик ва Россия шоу-бизнеси вакилларининг иштирокидаги тадбир билан очиқлган. Шу пайтга қадар Шавкат Мирзиё Тошкент шаҳрининг Қорасув- 2 массиви, Шамс кўчасидаги ховлисидан ишга қатнаётганди. Янги қароргоҳ эса унинг Мустақиллик Майдонидаги иш жойидан 26,5 километр узоқликда жойлашган.\nЎтган йили миллатни бахтиёр қилиб, нариги дунёга кетган Ислом Карим яшаган ва фаолият олиб борган Оқсарой¸ Кўксарой ва Дўрмон қароргоҳлари бўш қолмоқда.\nБутун дунёада, дейди мухбиримиз, янги президент аввалдан бор бўлган президентлик қароргоҳларига кўчиб ўтади. Лекин, Шавкат Мирзиё Тошкентдаги асосий қароргоҳни ҳам ўзгартирмоқчи? Нега? “Нега у дунёвий анъанани бузмоқда?” деб савол қўйиш осон, аммо жавоб беришга “Ҳаракат”дан бошқанинг кучи етмайди.\nҚани ўқувчиларимиз, ўз фикрларингни билдиринглар, кейин биз ўзимизникини очиқлаймиз, оғзингиз очилиб қолади.


2019 йилги Осиё Кубоги БААда ўтказиладиган бўлди - Zamin.uz\n21:44 / 09.03.2015\n2019 йилги Осиё Кубоги БААда ўтказиладиган бўлди. Бу ҳақида Осиё футбол конфедерацияси хабар берган.\nЭслатиб ўтамиз, Амирликлардан ташқари Эрон давлати ҳам Осиё Кубоги мезбонлигига даъвогарлик қилган эди.\n2015 йилнинг 14 апрелида Малайзия пойтахти Куала-Лумпур шаҳрида ЖЧ-2018 ва Осиё кубоги-2019 бирлашган чемпионатлари учун қуръа ташлаш маросими бўлиб ўтади. Маросим Тошкент вақти билан 12:00да бошланади.\nЯнгиликлар » Спорт » 2019 йилги Осиё Кубоги БААда ўтказиладиган бўлди


«Олмалиқ КМК» мис ишлаб чиқариш бўйича МДҲда учинчи ўринда экани маълум бўлди\nБугун, 29 апрел куни Миллий матбуот марказида «Олмалиқ КМК» АЖ ахборот хизмати томонидан «ОКМКнинг экспорт салоҳияти» мавзусида матбуот анжумани ташкил этилди. Комбинат томонидан ишлаб чиқарилаётган маҳсулотлар экспорти борасида амалга оширилаётган ишлар, комбинат экспорт салоҳияти тўғрисида маълумот берилди.\n«Олмалиқ КМК» АЖ Металлургия хомашёси билан таъминлаш ва сотиш бошқармаси бошлиғи Азиз Зокиров комбинатнинг асосий экспорт маҳсулоти мис катоди ва унинг ҳажми, жаҳон бозорига экспорти ҳақида маълумотларни очиқлади. Унинг сўзларига кўра, комбинат йилига 148 минг тонна мис ишлаб чиқармоқда, бу МДҲ давлатлари орасида 3-ўринни қайд этади. Шунингдек, «Ёшлик» кони ишга тушиши билан юқоридаги рақамни яқин йилларда 250 минг тоннага етказиш режа қилинган.\n«Ҳозирги пайтда «Олмалиқ КМК» АЖда 18 турдаги юқори ликвидли маҳсулот ишлаб чиқарилмоқда ва дунёнинг 20дан ортиқ мамлакатига экспорт қилинмоқда.\nКомбинатнинг асосий маҳсулоти мис ҳисобланади. Мис катодлари ишлаб чиқариш ҳажми йиллик 148 минг тоннани ташкил қилади, бу билан корхона МДҲ доирасида қатъий 3-ўринни эгаллаб келмоқда. Бу кўрсаткич бўйича Россия 973 минг тонна, Қозоғистон эса 500 минг тонна мис ишлаб чиқаради.\nСтатистикага қаралса, 2005 йилга қадар мис нархи 1500-3000 долларгача бўлиб келди. 2005 йил 3-чорагидан бошлаб эса жаҳон иқтисодиёти, асосан Хитойнинг ўсиши билан боғлиқ котировкалар жадал ўсишини кузатиш мумкин.\nКомбинат маҳсулотлари экспортининг асосий қисми Туркия ҳиссасига тўғри келади, яъни 2020 йилда 501,3 млн долларни ташкил қилган. Шунингдек, экспорт Россия, Беларус, Қозоғистон, Болгария, Озарбойжон, Қирғизистон, Украина, Польша, Тожикистон, Индонезия, Нидерландия, Хитой, Туркманистон, Афғонистон каби давлатларни қамраб олган.\nЖорий йил 1-чорагида 230,9 млн долларлик маҳсулот экспорти амалга оширилди, бу режадагидан 62,5 фоизга бажарилган дегани. Жумладан, мис – 22 497 тонна (179,8 млн доллар), рух – 13 981 тонна (37,1 млн. доллар), қўрғошин – 5,4 млн долларлик ва бошқа маҳсулотлар – 8,6 млн долларга экспорт қилинган.\nБундан ташқари, комбинат томонидан нодир ва қимматбаҳо металлар ҳам экспорт қилинмоқда. Жумладан, молибден, рений, рух купороси, кадмий, вольфрам, палладий кукуни импортёрларга етказиб берилмоқда.\nҚулай конъюнктура туфайли экспорт бўйича кўрсаткичлар биринчи чоракда 231 млн доллар ёки 162,5 фоизга бажарилган. Қўшилган қийматли маҳсулот экспорти (мис қувурлар, мис катанкаси) 35,5 млн долларни ташкил қилди ёки 4,4 баравар ортди.\nИшлаб чиқаришни ошириш борасида йиллик қазиб олиш ҳажми тахминан 60 млн тонна бўлган янги «Ёшлик» конини ўзлаштириш борасида иш олиб борилмоқда. 2025-2026 йиллар мобайнида мис ишлаб чиқариш ҳажми йилига 148 минг тоннадан 250 минг тоннагача ошиши кутилмоқда.\nКомбинат 2021 йил учун 734,5 миллион долларлик экспорт прогнозини белгилаган, шундан мис – 85 минг тонна (481,3 млн доллар), рух – 55 минг тонна (137,5 млн доллар), қўрғошин – 107,9 минг тонна (27,0 млн. доллар) ва 88,7 млн доллар бошқа маҳсулотларни ташкил этади», деди комбинат вакили Азиз Зокиров.\nМДҲда соҳага ихтисослашган 34та олийгоҳ: илк халқаро анжуман нега Тошкент давлат транспорт университетида ўтказилди?\nМДҲ Парламентлараро Ассамблеяси мажлисида иштирокчи давлатлар учун Миграция кодекси қабул қилинди\nАбдулазиз Комилов Москвага боради


Иқтисодиёт 21:48 / 26.08.2021 34298\n“Миллий тикланиш” партиясидан президентликка номзод Алишер Қодиров, агар сайловда ғалаба қозонса, турли соҳалардаги имтиёзларни фақат қонун асосидагина бериш тизимини ўрнатишга ваъда берди. Бу ҳақда Kun.uz мухбири хабар бермоқда.\n“Имтиёзлар ва преференцияларни фақат қонун билан бериш керак. Бошқа бирорта идора, бошқа бирорта институт, ҳатто президентлик институти ҳам имтиёз ёки преференция бериш ваколатига эга бўлмаслиги керак. Фақатгина қонун, қонун, қонун”, – деди Қодиров 26 август куни партия сьездида сайловолди дастурини эълон қиларкан.\n“Ҳар қандай имтиёз, унутмаслигимиз керак, чиройли кўрингани билан, лекин бузғунчи омил. Имтиёзга эга бўлган одамнинг қаршисида имтиёзга эга бўлмаган норози қатлам шаклланиб бораверади.\nАфсуски, бугунги кунда бизда имтиёз бериш модага айланиб кетди. Бугун қайси соҳага қарасангиз ҳам, имтиёз ва преференциялар бор. Бундай бўлмаслиги керак. Бу – соғлом рақобатни ўлдиради”, – таъкидлади “Миллий тикланиш” етакчиси.\nПрезидентликка номзод Алишер Қодиров қандай ваъдалар берди?\nМаълумот учун, “Рақобат тўғрисида”ги қонуннинг 12-моддасига биноан, давлат бошқаруви органлари ва маҳаллий давлат ҳокимияти органлари томонидан айрим хўжалик юритувчи субъектларга уларни товар ёки молия бозорида фаолият кўрсатаётган бошқа хўжалик юритувчи субъектларга нисбатан афзал ҳолатга қўядиган имтиёзлар, преференциялар ва енгилликлар асоссиз равишда берилиши мумкин эмас.


Лойиҳалар 284 17.10.2019 09:51:23\nОрамизда шундай инсонлар борки, уларнинг дарду ташвишлари, заҳматлари фақат ўзларига аён. Меҳнату, машаққатда тобланган, бироқ одамлар эътиборидан четда қолаётган юртдошларимизнинг кечинмалари билан таништириб борамиз.\n“Мактабни тамомлашим билан отам раҳматли мени турмушга бердилар. У пайтлари камдан-кам қизлар олий таълимни ўқирди. Турмуш ўртоғим билан 6 ўғил, бир қизни тарбияладик. Уларни катта қилишнинг ўзи бўлмади. Умр йўлдошим оддий ишчи бўлгани учун оилани амал тақал тебратардик. Сўнг Себзор туманидаги 5 шифохонага ҳамшира бўлиб ишга кирдим. Бу ерда 20 йил фаолият юритдим. Шу давр мобайнида турли инсонлар, турфа кечмишларга гувоҳ бўлдим. Никоҳсиз фарзанд кутаётган қизлар, турмушидан норози аёллар...Уларнинг ҳолатини кўриб, ҳаётда сабрни, ҳар бир инъом учун шукр қилишни ўргандим. Ҳозирги ёшларнинг қаноатсизлигига, оилага енгил қарашига ачинаман. Умр ғанимат, бир зумда ўтиб кетади.\nНонимни ҳалоллаб ейман...


Жамшид Қўчқоров: Одамларга пул тарқатиш орқали камбағалликни қисқартириб бўлмайди - Daryo\n08:09, 28.09.2020 15484\nЖамшид Қўчқоров: Одамларга пул тарқатиш орқали камбағалликни қисқартириб бўлмайди\nБош вазирнинг молия-иқтисодиёт ва камбағалликни қисқартириш масалалари бўйича ўринбосари – Иқтисодий тараққиёт ва камбағалликни қисқартириш вазири Жамшид Қўчқоров Халқаро пресс клубнинг 26 сентябрь куни ўтказилган сессиясида давлатнинг камбағалликка қарши кураш сиёсати юзасидан маълумот берди.\n«Камбағалликни одамларга пул тарқатиш орқали қисқартириб бўлмайди. Камбағалликни қисқартирадиган омиллари бу — иқтисодиёт, тадбиркорлик, таълим ва соғлиқни сақлаш соҳаларининг ривожланиши. Шу сабабли пандемия шароитида ҳам иқтисодий тараққиётга хизмат қиладиган зарур чора-тадбирларни амалга оширилса бу қашшоқликка қарши курашдан далолат беради», — деган Қўчқоров.\nБош вазир ўринбосари таълим ҳамда соғлиқни сақлаш хизматларидан фойдаланиш имкони бўлмаса, оилалар яна ҳам камбағаллашиб, иқтисодиётда талаб яъни эҳтиёж камайиб, мамлакатнинг макроиқтисодий кўрсаткичлари тушиб кетишини қайд этди.\n«Агар иқтисодий тараққиёт паст бўладиган бўлса, аҳолининг камбағаллиги камайиши ҳам жуда секин кечади, бошқа томондан камбағалликнинг қисқариши иқтисодий тараққиётга хизмат қилади. Хўш, бу қандай юз беради? Камбағал оилаларда соғлиқни сақлаш ва таълим хизматларидан фойдаланиш имкони бўлмаса, улар яна ҳам қашшоқлашади, иқтисодиётда эса талаб камаяди. Иқтисодиёт ўз эҳтиёжларини юқори сифатли кадрлар билан қоплай олмайди, соҳанинг кўрсаткичлари кескин пасайиб кетади», — дея таъкидлаган Иқтисодий тараққиёт ва камбағалликни қисқартириш вазири.\nҚўчқоровнинг таъкидлашича, коронавирус пандемияси шароитида апрель, май ва июнда ҳукумат, асосан, ишлаб чиқариш ва тадбиркорларни қўллаб-қувватлаган, август ойидан бошлаб эса аҳолининг кам таъминланган қатламига кўмак берилди.\nҲукумат вакилининг сўзларига кўра, Қурбон ҳайити арафасида 182 минг кишига жами 154 миллиард сўм, яъни ўртача 850-900 минг сўмдан пул, кейинги босқичда 280 минг оилага 220 минг сўмдан пул тарқатилган. Шунингдек, 41 минг нафар тиббиёт ходимларига ҳам ёрдам кўрсатилган. Бундан ташқари, Мусулмонлар идораси ҳузуридаги «Вақф» хайрия жамоат фонди томонидан 150 миллиард сўм маблағ ажратилган. 845 минг нафар болалар учун 422 миллиард сўм (ҳар бирига 500 минг сўмдан) берилган.\nЖамшид Қўчқоров Ўзбекистонда 2020 йил бошида 552 мингта кам таъминланган оилаларга ойлик ижтимоий тўловлар тўлангани, июнда ушбу кўрсаткич 774 мингта оилага, июлда эса 876 мингтага етгани, йил охиригача ижтимоий нафақалар тўланадиган оилалар сонини 1,2 миллионга етказиш кўзда тутилганини билдирди.\n«Ўзбекистонда тахминан 8 миллионта оила борлиги ҳисобга олинса, уларнинг 15 фоизи декабргача ижтимоий нафақаларини олади… Масалан, Қорақалпоғистонда ҳар тўртинчи оила давлатдан ижтимоий тўлов олади, Қашқадарё, Сурхондарё, Сирдарё ва Жиззах вилоятларида ҳар бешинчи оилага ижтимоий нафақа тўланади», — деган Қўчқоров.\nВазир пандемиянинг ижтимоий ҳимоя борасидаги камчиликларни аниқлаш ва уларни бартараф қилиш чораларини амалга оширишга ёрдам берган деб ҳисоблашини билдирган.\n«Орол денгизи бўйидаги Хоразм вилоятида иқлим ва бошқа муаммолар сабаб шароити оғирроқ ҳудуд ҳисобланади. Йил бошида вилоятдаги оилаларнинг 5 фоизига нафақа берилган, Навоий вилоятида ҳам қарийб 5 фоиз – аниқроқ айтилса 4,6 фоиз. Навоий вилояти Тошкент шаҳри ва пойтахт вилоятидан кейин камбағаллик кўрсаткичининг пастлиги бўйича учинчи ўринда. Лекин икки вилоятда (Хоразм ва Навоий) нафақа олувчилар сони деярли бир хил. Бу борадаги хатони тўғрилаяпмиз, энди Хоразм вилоятидаги 17 фоиз оилалар ижтимоий нафақа билан қамраб олинади», — дейди Жамшид Қўчқоров.\nМавзуга доир: Ўзбекистоннинг олис ҳудудларидаги бюджет ташкилотларига ишга борадиган ОТМ битирувчиларига бир марталик бошланғич ёрдам пули берилади\nДавлат гранти асосида таълим олаётганлар, қизлар учун алоҳида грантлар ажратиш, олий таълимга қамраб олинган аҳоли сонини ошириш ва соғлиқни сақлаш соҳасидаги бошқа чора-тадбирлар ҳам камбағалликни бевосита қисқартиришга қаратилган.\n«Соғлиқни сақлаш тизимига келсак, даромади ўртача бўлган муайян оилада кимдир оғир, сурункали касалликка чалинса, ушбу оиланинг камбағал оилага айланиш эҳтимоли ҳам ортади. Шу сабабли таълим ҳамда соғлиқни сақлаш соҳалари камбағалликка қарши курашишда асосий мақсадлардан бири бўлиб қолади», — дейди вазир.\nМавзуга доир: Ўзбекистонда Камбағалликни қисқартириш ва аҳоли фаровонлигини ўрганиш илмий маркази ташкил этилади\n07:49, 03.10.2020 222209\n15:49, 21.09.2020 113319\n20:12, 05.10.2020 187185\n22:01 Бугун 525\n21:54 Бугун 2325\n21:33 Бугун 5105\n21:12 Бугун 4213\n23:43, 04.12.2020 131114\n21:45, 04.12.2020 100605\n21:40, 03.12.2020 96862\n17:50, 04.12.2020 81576


Феруза Норматова Рамазон ойи учун уйини қандай безаганини кўрсатди — видео - ShouBiz.uz\nЯнгиликлар 15:44 | 1.4.22\nФеруза Норматова Рамазон ойи учун уйини қандай безаганини кўрсатди — видео\nУ жиянлари билан бирга тайёргарлик кўрган\nАктриса Феруза Норматова муқаддас ой ҳисобланувчи Рамазон ойи учун хонадонини қандай безаганини кўрсатди.\nФеруза Норматова икки жияни билан биргаликда Рамазон ойи тароватини берувчи буюмлар билан уйини безаган. Пардаларга чироқлар, турли ёзувлар илган, учар шарлар осган, шунингдек, дастурхонига ҳам Рамазон ойида севиб истеъмол қилинадиган хурмоларни қўйиб, дуолар туширилган сувинерни қўйган. У мазкур жараён акс этган видеони ўз саҳифасига жойлаган.\n«Мана, азизлар, эртага ер юзига моҳи Рамазон ойи, бизнинг ҳақиқий байрам ойимиз ҳам кириб келади. Аллоҳимнинг раҳмати ёғиладиган кунларда яқинларимизни хурсанд қилиш, тавбалар ва ибодатларда бардавом бўлиш, гуноҳлардан химояда бўлиш, сийлаи раҳм , эҳсону закотларни маҳкам тутиш ва Аллоҳимнинг суюкли бандаларидан бўлиш барчамизга насиб этсин. Биз бу ойни мана шундай қарши олмоқдамиз. Алҳамдулиллаҳ», — дея ёзиб қолдирган Феруза Норматова.\nШи билан биргаликда Феруза Норматова илк бор ҳамкасби Шаҳзод Султонов билан муносабатларига ойдинлик киритган эди.\nФеруза Норматованинг сўзларига кўра, улар бугундан бошлаб алоҳида ижод қилишга келишиб олган. Шу сабабли актриса энди фақат ўзи ижод қилишини маълум қилди. Унинг таъкидлашича, улар дўстона муносабатда бўлган.\n«Биз дўстона муносабатларимизни сақлаб қолдик. Расмга ҳам изоҳ бериб кетаман. Биз гив конкурсимизнинг стартига шу расмни ўйлаган эдик. Ҳаммасини биласиз, тез кунда маълум қиламиз, деганимиз эса тез кунда стартни биласиз деган маънода эди. Мени тўғри тушунасиз деган умиддаман. Ҳар бир инсоннинг ҳаётида муаммолар бўлади. Ҳеч кимга айта олмайдиган гаплари бўлади. Бундан буёғига мен сизлар учун ижод қилишдан тўхтамайман. Менга ишонган одамларнинг ишончини оқлашга ҳаракат қиламан», — дейди актриса.


Лукашенко талаба қизлар билан рақсга тушди (ВИДЕО)\nБеларус раҳбари Aлександр Лукашенко кеча битирувчи талабалар билан рақсга тушди. Давлат раҳбари олий ўқув юртлари битирувчиларининг байрамига ташриф буюрди ва у ерда тадбирда сўзлаган украиналик қўшиқчи Таисия Повалий билан суҳбатлашди, деб хабар беради TUT.by.\nБитирувчилар билан хайрлашар экан, август ойида янги сайловларда қатнашадиган президент ўз орзуси ҳақида гапирди. “Сиз каби гўзал, ақлли, мақсадли ёшларга қараб, бугун мен фақат битта нарсани орзу қиламан. Сиз ҳам, биз каби болаларингизга ва набираларингизга мустақил Белорусияни қандай қурганингизни айтинг", — деди Лукашенко. Унинг сўзларига кўра, катта ёшдаги битирувчилар, шунингдек, ёш оила аъзоларига уларнинг оталари ва оналари миллий бойликларни сақлаб қолган ва кўпайтирганлари, жамиятда тинчлик ва ҳамжиҳатликни сақлаганликлари, урф-одатларни қадрлашлари ва ота-боболари билан фахрланишлари ҳақида маълумот беришлари керак.\nКечки байрам иштирокчилари Президентнинг рақсини ҳам суратга олишди. Лукашенко нафақат янги хит тароналарга, балки Украинанинг «Ти ж мене підманула» номли хал қўшиғига рақсга тушди.\n.. Беларусь. Выпускной.)\nУ них нет "Алых Парусов",.. Но, пока там есть такие дети, за эту страну можно не волноваться, -- она выдержит все.. Завидуйте..)⭐ pic.twitter.com/MaIfHIjYoQ\nМаълумот учун, Лукашенко иқтисодиётни тежаш мақсадида карантин жорий этмади.\nКиритилди: 10:48 30.06.2020. Ўқилди: 1896 марта. Фикрлар сони: 0 та.\nТошкентда эр-хотиннинг умумий мулки бўлган уйлар тақси...


Манзилингиз:Муслимаат»Бош саҳифа»Шайх Салама\nBy Muslimaat on\t Aprel 4, 2015 Бош саҳифа, Ҳазратим\nШайх Салама Ислом умматига Ўзбекистон уламоларининг улуғи саналмиш собиқ муфтий аллома Муҳаммад Содиқ Муҳаммад Юсуф вафот этганлиги хабарини беради.\nНашр тарихи: 10-03-2015\nМуборак Ақсо масжидининг хатиби, Қуддус шарифдаги Ислом олий ҳайьатининг биринчи ноиби, вақф ва дин ишларининг собиқ вазири Шайх доктор Жума Салама марҳаматли дўст, собиқ муфтий, Ўзбекистон уламолари улуғи аллома шайх Муҳаммад Содиқ Муҳаммад Юсуф 1436 ҳижрий йилнинг Жумадул аввал ойи 19-санаси, милодий хисоб бўйича 2015 йил 10 март сешанба куни умрининг 63 ёшига етганда вафот этганини билдирди. Бу инсон замондош уммат уламоларининг катталаридан саналар эди.\nХалқнинг Ислом йўлида кенгайиши химоясида унинг катта роли бор эди. Собиқ Совет Иттифоқи ичида дин, таьлим ва маданий хуқуқларни қайтиб беришни талаб қилишда мусулмонларга бошчилик қилди. Аллоҳ рахмат қилсин! У киши соғлом исломий таълимотни ёйишга, шунингдек, диний саводсизликни тугатишга ҳамда кенгбағирлик ва биродарлик руҳини тарқатишга иштиёқманд эди.\nМарҳумнинг ўзбек тилидаги бир қанча китоблари бўлиб, кўп ишларини рус тилидаги таржимаси ҳам амалга оширилган эди. Ўзбек тилида Қурьон каримга олти жуздан иборат тафсир ёзиб уни «Тафсири Ҳилол» деб номлади. «Ал-Жомеъу лил-усул фий шархи аходиси ар-Расул» китобига 39 жуздан иборат шарх ёзди. Аллоҳ таолодан ушбу суюкли кишини ўзининг кенг раҳмати ва мағфирати билан ўраб олишини сўраймиз. Ислом умматига тақдим этган илм ва нури эвазига розилик ва мукофот беришини тилаймиз. У ва у каби амал қилгувчи уламолар эъвазига яхши ўринбосар беришини Аллоҳ субханаҳу ва таолодан ёлбориб сўраймиз.


Ўзбекистон Тожикистонга салкам 14 млн долларлик қурилиш моллари экспорт қилди\nЎзбекистон ва Тожикистон. Урф-одатлари, маданияти бир-бирига яқин бўлган, қўшни, чегарадош давлатлар ҳисобланади. Шу боис икки давлат ўртасида йилдан-йилга савдо-иқтисодий, сиёсий-маданий, транспорт коммуникация соҳаларида алоқалар мустахкамланиб бормоқда. Кейинги йилларда манфаатли ҳамкорликни ривожлантириш борасида кўплаб учрашувлар, мулоқотлар ташкил этилиб, истиқболли лойиҳалар ҳаётга тадбиқ этилиб келиняпти.\nҲозирги кунда кўплаб соҳаларда Тожикистон Республикаси билан ишончли алоқалар йўлга қўйилган ва ривожланиб бормоқда. Хусусан, қурилиш материаллари саноатида инвестиция лойиҳаларини амалга ошириш, экспорт имкониятлари ва кўламини кенгайтириш, тадбиркорлар учун қулай бизнес шароитларини яратиш борасида тизимли ишлар олиб бориляпти. Бунинг натижасида товар айрибошлаш сезиларли даражада ошмоқда. Рақамларга эътибор қаратадиган бўлсак, 2020 йилнинг 8 ойи давомида мамлакатимиздан қўшни давлатга 13,8 млн долларлик қурилиш материаллари экспорт қилинган. Жумладан, 273, 9 тонна гулқоғоз, 1 207,6 минг метр квадрат керамик плита, 3 582,743 минг метр квадрат гипсокартон, 6 041,9 тонна қуруқ қурилиш қоришмалари етказилган.\n“Ўзсаноатқурилишматериаллари” уюшмаси томонидан Тожикистон инвестиция жалб қилинган йирик лойиҳалар ҳам амалга ошириляпти. Ана шундай лойиҳалардан бири бу - Сурхондарё вилоятининг Бойсун туманида умумий қиймати 19 млн доллар бўлган “PR INVESTMENT CO” МЧЖ томонидан янги цемент заводи барпо этиляпти. Мазкур корхона йилига 400 минг тонна сифатли цемент ишлаб чиқариш имкониятига эга бўлади. Янги цемент заводи 2021 йилнинг иккинчи ярмида қуриб фойдаланишга топширилади. Ҳозирда бу ерда қурилиш монтаж ишлари олиб борилмоқда. Энергия тежамкор ускуналарнинг 50 фоизи олиб келинган бўлиб, ҳозирда хитойлик мутахассислар томонидан ўрнатиляпти. Эътиборлиси, корхона фойдаланишга топширилгач, 200 та янги иш ўринлари яратилади. Шу кунгача инвестиция лойиҳани амалга ошириш учун 4,4 млн доллар ўзлаштирилган.\nТабиий пардозбоп тошларни қазиб олиш ва қайта ишлаш йўналишида ҳам тожикистонлик тадбиркорлар билан ишончли ҳамкорлик йўлга қўйилган. Гранит ва мармар тошларни ишлаб чиқариш бўйича йирик инвестиция лойиҳаси Навоий вилоятининг Нурота туманида амалга оширилмоқда.\nТошкент-Душанбе йўналишидаги авиақатнов кейинги йил бошига қолдирилди